*Melléklet a 71/2021. sz. képviselő-testületi határozathoz*



**Beszámoló a Polgármesteri Hivatal 2019 - 2020. évi tevékenységéről**

A Polgármesteri Hivatal fő feladata – mind államigazgatási, mind pedig önkormányzati ügyekben - a döntések előkészítése és végrehajtása.

**Polgármesteri Hivatalban végzett feladatok részletezése**

A Polgármesteri Hivatal Szervezeti felépítése 2020. december 31. napján:

**Jegyző**

**I. Stratégiai és Városüzemeltetési Osztály** (**18 fő**)

**II. Pénzügyi Osztály** (**9 fő**)

**III.       Közigazgatási Osztály** (**11 fő**)

**IV.      Függetlenített főépítész** (**1 fő)**

**A jegyző**

A jegyző jogszabályban meghatározott feladatai során vezeti a polgármesteri hivatalt, összehangolja, koordinálja a hivatal által elvégzendő feladatokat. Részt vesz a pályázatok megvalósításában, az előterjesztések elkészítésében, dönt a hatáskörébe tartozó hatósági ügyekben, gyakorolja a hatáskörébe tartozó munkáltatói jogokat. Feladata a képviselő-testületi ülések és az ott résztvevő köztisztviselők munkájának koordinálása, a rendeletek elkészítése, a döntések végrehajtásának összehangolása. A képviselő-testületi ülésen, ha szükséges törvényességi észrevételt tesz, rendszeres tájékoztatást ad a Polgármesternek, a Képviselő-testületnek, a bizottságoknak az Önkormányzat munkáját érintő hatályos jogszabályokról. Gondoskodik a megalkotott önkormányzati rendeletek kihirdetéséről és hatályba léptetését követően a szükséges intézkedések megtételéről.

**Szervezeti változások a Polgármesteri Hivatalban 2019-2020. években**

Kiskőrösi Polgármesteri Hivatal Szervezeti és Működési Szabályzata (továbbiakban: PH SZMSZ.) 2019 évben kettő, 2020. évben egy alkalommal került módosításra.

1. Kiskőrös Város Önkormányzata Képviselő-testületének a közösségi együttélés alapvető szabályairól szóló 19/2017. (X.26.) önkormányzati rendelete (továbbiakban: rendelet) 2018. január 1. napján hatályba lépett. A rendeletben meghatározott eljárási cselekmények egy részét törvényi rendelkezés alapján a közterület felügyelő, a jogsértésekkel kapcsolatos hatósági eljárások lefolytatását jelenleg a Közigazgatási Osztály gazdasági-igazgatási ügyintézője végzi. 2018. második félévében 136 eljárás került lefolytatásra. A gazdasági-igazgatási ügyintézőnek mindezek mellett a munkaköri leírásában meghatározott további feladatait is szükséges ellátnia, amely így jelentősen megnövekedett munkaterhet jelentett részére. A PH SZMSZ módosítás értelmében a jövőben a Közigazgatási osztály látja el a jegyzői hatáskörbe tartozó vízügyi hatósági feladatokat, a szintén jegyzői hatáskörbe tartozó közterületi fakivágások engedélyezését, valamint a közműfejlesztéssel kapcsolatos önkormányzati hatósági feladatokat, amely feladatokat korábban a Stratégiai és Városüzemeltetési Osztály látott el. Fenti feladatok, valamint a rendeletben meghatározott hatósági eljárások lefolytatása során jelentkező többletfeladatok szakszerű ellátása érdekében a Közigazgatási Osztály Szociális és Igazgatási csoportjának egy fővel történő bővítése indokolt. A csoporton belül hatósági ügyintéző munkakör létrehozása szükséges. A módosítás a Stratégiai és Városüzemeltetési Osztály létszámát is érinti. A hatékony munkaszervezés és gyakorlati tapasztalatok eredményeképpen a gondnoki feladatok teljes körű ellátása az intézményüzemeltetési referens és a fűtő-karbantartó munkakörének átszervezésével megoldható. Emiatt a Stratégiai és Városüzemeltetési Osztály Titkársági és gondnoksági csoportjának szervezetén belül, a gondnok munkakör megszüntetésre került. A rendeletben meghatározott eljárási cselekmények egy részét törvényi rendelkezés alapján a közterület felügyelő, a jogsértésekkel kapcsolatos hatósági eljárások lefolytatását a Közigazgatási Osztály végzi. A feladat rögzítésre került a PH SZMSZ-ben. A döntés értelmében a Polgármesteri Hivatal szervezeti egységeinek létszáma változatlan 45 fő. A döntés 2019. március 9. napján lépett hatáyba.

2. A Stratégiai és Városüzemeltetési osztály szervezete három csoportra tagozódik. Az osztály szervezetén belül létrejött csoportok a következők: Városüzemeltetési csoport, Pályázati és beszerzési csoport, Titkársági és gondnoksági csoport. A feladatkörök átcsoportosítása miatt a csoportok elnevezései megváltoztak: Városüzemeltetési csoport elnevezése Városüzemeltetési és gondnoksági csoportra, a Pályázati és beszerzési csoport elnevezése Pályázati és fejlesztési csoportra, a Titkársági és gondnoksági csoport elnevezése Titkársági és koordinációs csoportra változott. Jelenleg mindhárom csoport vezetését az osztályvezető látja el. A hatékony munkavégzés érdekében a Pályázati és fejlesztési csoport vezetésére egy fő csoportvezető státusz került létrehozásra, aki osztályvezető-helyettesi feladatokat is végez. A beruházási és karbantartási referens munkakör megszüntetésre került, a feladatokat a jövőben a pályázati és beruházási referens látja el. A PH SZMSZ 2019. december. 01. napján lépett hatályba, a szervezeti egységek létszáma változatlan 45 fő.

3. Az építésügyi és az építésfelügyeleti hatóságok kijelöléséről és működési feltételeiről szóló 343/2006. (XII. 23.) Korm. rendelet 2020. március 1. napjával úgy módosult, hogy megszűnt az első fokú építésügyi hatósági feladatokat ellátó általános építésügyi hatóságként az építmények, építési tevékenységek tekintetében a járásszékhely települési önkormányzat jegyzőjének hatásköre és az építésügyi igazgatási feladatok ellátása a fővárosi és megyei kormányhivatalokhoz került. A Polgármesteri Hivatal szervezetén belül a Közigazgatási osztály részét képezte az Építéshatósági csoport. A Képviselő-testület 8/2020. (I.22.) számú határozatával döntött az építésügyi igazgatási feladatok átadása tárgyában. A jogszabályváltozás és képviselő-testületi döntés értelmében a Közigazgatási osztály szervezetén belül az építéshatósági csoport 2020. február 29. napjával megszűnt. Az Építéshatósági csoporton belül az alábbi státuszok kerültek megszüntetésre: csoportvezető, építéshatósági ügyintéző I.,II.,III.,IV., és ügyviteli referens. A feladatátadás során a csoportvezető és az építéshatósági ügyintéző I., II. a megyei kormányhivatal személyi állományába került 2020. március 1. napjától. Az építéshatósági ügyintéző III. munkakört betöltő személy a Stratégiai és Városüzemeltetési osztály Városüzemeltetési és gondnoksági csoportjában végzi tovább munkáját egy új státuszban, melynek elnevezése városfejlesztési referens. Az ügyviteli referens pedig szintén a Stratégiai és Városüzemeltetési osztályon folytatta munkáját. A Közigazgatási osztály feladatait szükséges volt a jogszabályváltozásoknak megfelelően meghatározni. A PH SZMSZ 2020. március 01. napján lépett hatályba, a szervezeti egységek létszáma 5 fővel csökkent (40 fő).

1. **Stratégiai és városüzemeltetési osztály**
   1. **Pályázati és beszerzési csoport (Pályázati és fejlesztési csoport 2019.12.01.-től)**

Kiskőrös Város Önkormányzata a 2019-2020. években is igen nagy gondot fordított Kiskőrös városának fejlesztésére.

**TOP-2.1.3-16-BK1-2017-00005**

**„Záportározó kialakítása és csapadékvíz elvezető rendszerek rekonstrukciója Kiskőrösön”**

Kiskőrös Város Önkormányzata 2017. július 19. napján projekt javaslatot nyújtott be a „Települési környezetvédelmi infrastruktúra-fejlesztések” c. felhívására a városból lefolyó csapadékvizek tárolására, illetve helyben tartására a város déli, mélyfekvésű területén. A pályázat benyújtását követően megkezdődtek a részletes tervezési és előkészítési munkálatok Mátyus Zoltán tervező által. A benyújtott projektjavaslat pozitív elbírálásban részesült 2019. december 20. napján, melynek értelmében a projekt megvalósítására 420.000.000,-Ft európai uniós támogatást nyert el Önkormányzatunk . A nyertes projekt keretében záportározó létesült a város déli részén összegyűlt csapadékvíz helyben tartása és károkozás mentes levezetése a Sáhor csatornán keresztül. A záportározó kialakítása mellett a Dózsa György, Hrúz Mária és Tompa Mihály utcában elhelyezkedő csapadékvíz elvezető rendszereinek rekonstrukciója is megvalósult mivel az érintett utcákban a már meglévő, de funkcióját nem teljesítő zárt csapadékcsatorna, nyílt vízelvezető árok, átereszekkel, illetve szikkasztó árkokkal rendelkeztek, amelyek funkciójukat már nem látták el. A projekt kivitelezési munkálatai 2019. júniusában kezdődtek, a kivitelező ÉKISZ Kft. ebben a hónapban vette át Önkormányzatunktól a munkaterületet. A kivitelezési munkálatok sikeresen lezajlottak a 2019- 2020. évben, melynek eredményeként 2020. szeptember 30. napján átadásra került a záportározó és a felújított csatornarendszerek. A projekt sikeresen lezárult a 2020. évben.

**TOP- 3.2.1-15-BK1-2016-00045**

**Kiskőrös Város Önkormányzatának épületenergetikai fejlesztési projektje**

Kiskőrös Város Önkormányzata 2016. július 14. napján projekt javaslatot nyújtott be az „Önkormányzati épületek energetikai korszerűsítése” c. felhívásra Kiskőrös Város három közintézményének ("Küzdősportok Háza", "Petőfi Emlékmúzem és "Petőfi emlékmúzeum-iroda" épületének) energetikai korszerűsítése és az érintett épületek energiatakarékos és költséghatékony működtetésének elérése céljából. A pályázat benyújtását követően megkezdődtek a részletes tervezési és előkészítési munkálatok. A benyújtott projektjavaslat pozitív elbírálásban részesült 2017. június 13. napján, melynek értelmében a projekt megvalósítására 139.965.836,-Ft európai uniós támogatást nyert el Önkormányzatunk .A korszerűsítés során elsődlegesen az épület hőmegtartó képességét szem előtt tartva az épületek hőszigetelése, külső nyílászáróinak cseréje valamint a mai kor követelményeinek megfelelően kondenzációs gázkazánok kerülnek beépítésre. A pályázati felhívásnak eleget téve minden épületben projektarányos akadálymentesítés is megvalósul. 2020. évben sikeres közbeszerzési eljárás lefolytatását követően kivitelezési szerződést kötöttünk a Modus Vivendi Kft-vel, aki sikeresen elkezdte a munkálatokat a 2020. évben és 2021-ben sikeresen be is fejezte azokat.

**Kiskőrösi Petőfi Birkózó Club – teremfelújítási projektje**

A 2016-os évben a Kiskőrösi Petőfi Birkózó Klub és Kiskőrös Város Önkormányzata együttes igényt nyújtott be a Magyar Birkózó Szövetség létesítményfejlesztési felhívására a Kiskőrös, Thököly u. 15. szám alatti volt iskolaépület felújítására és korszerűsítésére. A benyújtott projektjavaslatot a Magyar Birkózó Szövetség 2017. évi sportlétesítmény fejlesztési elképzelések megvalósításához kapcsolódóan a Kiskőrösi Petőfi Birkózó Klubot 20.000.000,-Ft vissza nem térítendő támogatásban részesítette. A projekt keretében a Kiskőrös, Thököly u. 15. szám alatti ingatlan teljes tetőfelújítása, valamint az épület kisebb volumenű korszerűsítése valósul meg. A projekt műszaki dokumentációjának előkészítése valósult meg a 2019. évben. A 2020. évben a Modus Vivendi Kft. befejezte a munkálatokat és elszámolásra került a projekt.

**TOP-3.1.1-16-BK1-2017-00024**

**Kerékpárút hálózat fejlesztés Kiskőrös és Tabdi között**

Kiskőrös Város Önkormányzata 2017. július 27. napján projekt javaslatot nyújtott be a „Fenntartható települési közlekedésfejlesztés” c. felhívásra. A benyújtott projekt javaslat 2018. 06.18-án pozitív elbírálásban részesült, melynek eredményeként Önkormányzatunk 430.000.000,-Ft, vissza nem térítendő európai uniós támogatásban részesült. A tervezett fejlesztés keretében a Kiskőrös Bánffy utcától a Tabdira vezető bekötő útig A kerékpárút kialakításának célja az 5301j. országos közút /közel 4000 E/nap/ forgalmától a kerékpáros forgalom leválasztása, biztosítva ezzel Kiskőrös bel és külterületén elhelyezkedő vállalkozások, munkahelyek, a nagyszámú tanyás ingatlanok, ill. Tabdi község kerékpárral történő biztonságos megközelítését, a közúti közlekedés feltételeinek javítását.

Ösztönözve az érintetteket a kerékpáros közlekedésre, az egészséges életmódra, mely hozzájárul az éghajlatváltozás mérsékléséhez, a CO2 kibocsátás csökkentéséhez, az élhető környezet megteremtéséhez. A tervezett kerékpárút részben belterületi (710 m) részben külterületi (3815m). Külterületen Kiskőrös (2805 m) és Tabdi (1010 m) közigazgatási területén halad. A tervezett kerékpárút az 5301j. úttal párhuzamosan halad, követve annak nyomvonalát. A Kiskőrös Bánffy utcától a 0147 hrsz. földútig tart, melynek hossza 1115 m. A 0147 hrsz. úttól az 5307j. Tabdira vezető útig tart a tervezett kerékpárút, melynek hossza 3410 m. A teljes hossz 4525 m. A 2019. évben az építési engedélyezési folyamat került megindításra, amelynek eredményeként 2020. januárjában kiadásra került sz építési engedély. 2020-ban megindításra került a kivitelező kiválasztására irányuló közbeszerzési eljárás, melynek eredményeként 2020. december 31-én az eljárás sikeres lezárásaként szerződést kötött Önkormányzatunk a Scorpio-Trans Kft.-vel, aki 2021. márciusában átvette Önkormányzatunktól a munkaterületet.

**TOP-7.1.1-16-H-ERFA2019-00071**

**Hagyományok háza megvalósítása**

Kiskőrös Város Önkormányzata 2018. szeptember 28. napján projekt javaslatot nyújtott be a „Hagyományok háza megvalósítása” c. felhívásra. A benyújtott projekt javaslat 2019. 04.11-én pozitív elbírálásban részesült, melynek eredményeként Önkormányzatunk 85.001.625,-Ft, vissza nem térítendő európai uniós támogatásban részesült. A tervezett fejlesztés keretében a Kiskőrös Város Önkormányzat tulajdonában található – a **Kossuth u. 27. szám** alatt található régi irodaházban kerül kialakításra a kiskőrösi „Hagyományok Háza” a pályázatban előírtaknak megfelelően. Az épület elhelyezkedése kitűnő, a város egyik legfrekventáltabb utcájában, a Főtértől nem messze található. Az épület lapos tetős kialakítású, beton alappal, téglafallal, részben kicserélt nyílászárókkal, fedett terasszal és nagy udvarral rendelkezik. Az épület alkalmas irodák, tárgyaló, beltéri illetve kültéri közösségi terek kialakítására. A kivitelező beszerzésére a közbeszerzési eljárás megindítására került sor 2019. évben, a kivitelezési szerződés aláírása 2020. január 13. napján történt meg. A kivitelezés a terveknek megfelelően haladt, melynek eredményeként 2020. decemberében sikeresen befejeződtek a projekt kivitelezési munkálatai.

**TOP-7.1.1-16-H-ERFA2019-00324- Kiskőrös Városért Alapítvány**

**Roma Alkotóház megvalósítása**

A Kiskőrös Városért Alapítvány 2019. április 29-én nyújtotta be projektjavaslatát a „Roma Alkotóház megvalósítása” c. felhívásra. A benyújtott projektjavaslat 2019.09.10-én pozitív elbírálásban részesült, melynek eredményeként az Alapítvány 19 836 214,-Ft, vissza nem térítendő európai uniós támogatásban részesült.

A Roma Alkotóház a Kiskőrösön élő tehetséges roma művészeknek és roma gyermekeknek, fiataloknak egy olyan közösségi tér kialakítása, ahol megfelelő keretek között végezhető e csoportok tehetséggondozása. Jelenleg a városban nem áll rendelkezésre egyetlen, a tevékenységre alkalmas helyszín sem. A Roma Alkotóház kialakításával megfelelő körülmények között tölthetnék a szabadidejüket ezek a fiatalok, így az alkotóházban minőségi kulturális- és alkotómunka, nevelés folyna. A Kiskőrös, Délibáb u. 39. szám alatti ingatlan felújítása megvalósult a 2020. évben, melynek eredményeként 2021. év elején átadásra is került a felújított épület.

**Önkormányzati feladatellátást szolgáló fejlesztések támogatása- Árpád u. 8.**

Kiskőrös Város Önkormányzata 2019. májusában projekt javaslatot nyújtott be az „Önkormányzati feladatellátást szolgáló fejlesztések támogatása” c. felhívásra. A benyújtott projekt javaslat 2019. 09.03-án pozitív elbírálásban részesült, melynek eredményeként Önkormányzatunk 30.000.000,-Ft, vissza nem térítendő támogatásban részesült. A tervezett fejlesztés keretében a Kiskőrös, Árpád u. 8. ingatlan komplett tető és nyílászáró cseréje, valamint hőszigetelése valósult meg a 2020. évben.

**TOP-1.4.1-19-BK1-2019-00024**

**A kiskőrösi bölcsőde bővítése, felújítása**

Kiskőrös Város Önkormányzata 2019. júniusában projekt javaslatot nyújtott be a „Bölcsődei férőhelyek kialakítása, bővítése” c. felhívásra. A benyújtott projekt javaslat 2019. 10. 07-én pozitív elbírálásban részesült, melynek eredményeként Önkormányzatunk 141.321.551,-Ft, vissza nem térítendő támogatásban részesült. A tervezett fejlesztés keretében a Kiskőrösi bölcsőde komplex fejlesztése, férőhelybővítése valósul meg. A projekt megvalósítása az Új, hat csoportszobás óvoda kivitelezési munkálatainak befejezésével és az óvoda átadásával kezdődik meg, mivel jelenleg nem áll Önkormányzatunk rendelkezésére olyan ingatlan, épület, ahová a bölcsődés gyermekeket a kivitelezés ideje alatt elhelyezhetjük. Jelenlegi ütemezésünk szerint a jövő év tavaszán átadásra kerül az új óvoda, amellyel óvodai tagintézményünk 2 feladat ellátási helyen megszűnik és kiköltöznek az óvodások. Az óvodások kiköltözésével lehetőség adódik arra, hogy a bölcsődés korú gyermekek ideiglenesen átvegyék az óvodai épületet/ épületeket a bölcsőde felújítási munkálatai idejére. A 2020-as évben a kivitelező kiválasztására irányuló közbeszerzési eljárást indítottuk el, melynek eredményeként 2021. áprilisában kivitelezési szerződést kötöttünk a Kőröskom Nonprofit Kft.-vel. A kivitelezési munkálatok jelenleg is zajlanak, annak érdekében, hogy a 2022-ben átadásra kerüljön a projekt és a kibővített bölcsőde épülete.

**EFOP- 1.5.3-16-2017-00102**

**Együtt egy szebb jövőért**

2017. évben Magyarország Kormánya felhívást tett közzé a kedvezményezett járásokban, az érintett önkormányzatok számára a humán közszolgáltatások fejlesztésének megvalósítására. A konstrukció egyik legfőbb célja a társadalmi felzárkózás érdekében a területi különbségek csökkentése, a minőségi humán közszolgáltatásokhoz való hozzáférés javítása.

A konstrukció további céljai a humán közszolgáltatások terén jelentkező szakemberhiány enyhítését szolgáló ösztönző programok megvalósítása,

- a hátrányos helyzetű csoportok foglalkoztathatóságra való felkészítése, a munkaerő-piacon való megjelenésének elősegítése,

- a helyi kisközösségek társadalom-szervező szerepének megerősítése,

- a vidék megtartó képességének erősítése, az ezzel kapcsolatos disszemináció támogatása, valamint a kultúrák közötti párbeszéd erősítése.

A pályázati konstrukció kiemelt célcsoportjai a hátrányos helyzetű, az aktív-, - idős és fiatalkorú lakosság, a helyi közszolgáltatásban dolgozók, a potenciális alkalmazottak, továbbá a nemzetiségek és etnikumok.

A projektben kötelezően vállalandó és megvalósítandó többek között a helyi szakemberhiányos humán közszolgáltatásban elhelyezkedő szakemberek számának növelése, a család és gyermekjóléti szolgálatok prevenciós szerepének megerősítése, a hátrányos helyzetű csoportok elsődleges munkaerőpiacra jutását - valamint a lakosság egészségmagatartásának fejlesztését célzó közösségi egészségnevelési és egészségfejlesztést támogató programok megvalósítása, a fiatalok közösségépítését, valamint a 18-30 éves korosztály helyben maradását ösztönző, a projekt keretében kialakított programok szervezése.

Kiskőrös Város Önkormányzata fontosnak tartja mindazon fejlesztések megvalósítását, amelyek a közszolgáltatások hozzáférhetőségének javítását, valamint a többletszolgáltatások nyújtását és előmozdítását segítik.

Ezen célok eléréséhez nyújt segítséget a fent említett pályázat, amely pozitív elbírálásban részesült. A projektet konzorciumi formában valósítja meg Önkormányzatunk Csengőd, Soltvadkert, Akasztó és Tázlár települések önkormányzatával, valamint a kiskőrösi Egészségügyi Gyermekjóléti és Szociális Intézmény, és a soltvadkerti Egyesített Szociális Intézmény bevonásával.

A sokrétű és igen szerteágazó feladatok ellátásához több együttműködő partner szervezetet is be kívánunk vonni a projektbe, annak érdekében, hogy az általuk ellátott, egyebekben alapfeladatukhoz kapcsolódó tevékenységük által még gördülékenyebben valósuljanak meg, valamint a célcsoportokhoz közvetlenül jussanak el és érvényesüljenek a projekt eredményei és céljai.

A projekt további erőssége, hogy általa új munkahelyek teremthetők, ez által csökkenthető a munkanélküliség a Kiskőrösi járásban, valamint a bevont települések szociális- és humán ágazataiban csökkenthető a humán erőforrás hiánya miatt jelentkező túlterheltség.

A projekt keretein belül 15 fő foglalkoztatására van lehetőség, akiket a fenntartási időszakban is tovább foglalkoztatnak a konzorcium tagjai.

A projekt sikeresen elindult, a 2020. évben felvételre kerültek a projekt megvalósításához szükséges személyek, illetve elindításra kerültek azon rendezvények, programok, melyek a projekt szakmai tartalmát adják.

**Kubinyi Ágoston program- Múzeum felújítás**

Kiskőrös Város Önkormányzata 2019. évben sikeres pályázatot nyújtott be a Kubinyi Ágoston pályázati felhívására, amely által új Petőfi kiállítást; „Költőnek szült anyám!” címmel valósít meg az idei évben. A tervező ill. a kivitelező beszerzése valósult meg a 2020. évben, melynek eredményeként 2021. őszén sikeresen befejezte ezen projekt munkálatait a kivitelező.

**TOP- 7.1.1- 16-2016-00052- Kiskőrös Kulturális Központ Közösségalapú Fejlesztése**

2016-ban jelent meg Magyarország Kormányának felhívása a közösségvezérelt helyi fejlesztések (angol nyelvű rövidítésben: CLLD) megvalósítása érdekében regisztrált Helyi Akciócsoportok (továbbiakban: HACS), azaz CLLD szervezetek részére, közösségi szinten irányított városi Helyi Közösségi Fejlesztési Stratégiák (a továbbiakban: HFKS) elkészítése és megvalósítása érdekében. Kiskőrös Város Önkormányzata, több konzorciumi partnerével együtt sikeresen pályázott a fenti felhívásra, amelynek keretében 2017. évben nem csak a HACS működési költségei fedezetére nyert el 37.494.801,-Ft európai uniós támogatást, hanem ezzel egyidejűleg 250.000.000,-Ft támogatást is, amelyre a kiskőrösi civil szervezetek pályázhattak, pályázhatnak. A HACS kidolgozott 8 pályázati felhívást, különböző témákban, amelyek két fő részre oszlanak. Egyik részük beruházási jellegű ERFA-s, a másik részük soft-os, rendezvényes, ESZA típusú felhívás. Ezen felhívásokra 2020. decemberéig több, mint 25 pályázat érkezett be az Akciócsoporthoz közel 200 millió Ft értékben. A pályázatok megvalósítása azóta is tart, a projekt megvalósításának befejezési határideje: 2022.08.01.

**Projektazonosító: TOP-1.4.1-15-BK1-2016-00027**

**Projekt címe: Kiskőrösön, új hat csoportszobás óvoda építése**

Kiskőrös Város Önkormányzat Képviselő-testülete a **39/2016.** sz. Képv. test. határozatával döntött a maximálisan 600.000.000,-Ft beruházási költségű új óvoda építéséről, melyet a TOP-1.4.1-15 kódszámú „A foglalkoztatás és az életminőség javítása családbarát, munkába állást segítő intézmények, közszolgáltatások fejlesztésével” c. pályázati kiírás keretében - bruttó **400.000.000,-** forint vissza nem térítendő pályázati forrásból kívánt megvalósítani **200.000.000,-**Ft önerő biztosításával.

A TOP-1.4.1-15-BK1-2016-00027 azonosítószámú „Kiskőrösön új, hat csoportszobás óvoda építése” című projekt megvalósítására az Önkormányzat a 2017.06.19. napján hatályba lépett támogatási szerződés alapján **384.412.328,-Ft támogatásban részesült**.

Az Önkormányzat Kiskőrösön az óvodai férőhelyek számának növelése mellett a jelenleg üzemelő óvodák közül két óvoda kiváltását kívánja az új óvodával megvalósítani. A projekt előkészítése során nyilvánvalóvá vált, hogy a Thököly és a Mohácsi utcai óvodák jelen állapotukban elavultak, felújításuk nem kifizetődő. A két „kiváltandó” óvodában jelenleg 3+2= 5 csoportszoba üzemel. A meglévő férőhelyek mellé plusz egy csoportszoba biztosításával az új óvoda hat csoportszobás kialakítása valósul meg a projekt keretében. A közoktatási törvénnyel összhangban a kezdeti csoportonkénti 25 fős létszám a későbbiekben 30 főre növelhető, amelyekben összesen 180 fő gyermek elhelyezését tudja biztosítani az Önkormányzat.

Az óvoda épülete a mai igényeknek és előírásoknak megfelelő, korszerű, energiahatékony intézmény, melynek **hasznos alapterülete 1890 m2.** A csoportszobák mellett logopédiai foglalkoztató, egyéni fejlesztőszoba, tornaszoba valamint a kiszolgáló funkciók helyiségei készülnek el. A beruházás magában foglalja az udvari játékokat és játéktároló épületeket is. Valamint ezzel egy időben a Kőrisfa utca érintett szakasza is teljes egészében átépül, méltó megközelítést biztosítva az új épületnek.

A közbeszerzési eljárás lefolytatását követően a nyertes kivitelező árajánlata: bruttó 871.220.000,-Ft + 5 % tartalékkeret biztosításával.

A megnövekedett kivitelezési költségek a város költségvetésére aránytalanul nagy terhet rónak, emiatt az Önkormányzat 2020. február hónapban egyedi kérelmet nyújtott be Magyarország Kormányához, melyben a projekt megvalósításához többlet-támogatást kért.

A Kormány 1403/2020. (VII. 15.) Korm. határozatával (Magyar Közlöny 171. szám, 2020. július 15., szerda) 360 millió többlet-támogatást biztosított a projekt megvalósításához, így a támogatás összege 744.412.328,-Ft-ra nőtt.

Folyamatba épített közbeszerzési eljárás lefolytatását követőn 2019. december 20. napján került aláírásra a kivitelezői feladatok ellátására a vállalkozási szerződés. A kivitelezés 2020. évben ütemesen haladt, melynek eredményeként a megépült óvoda átadására 2021. augusztus 30-án került sor.

**Projektazonosító: EFOP-1.2.11-16-2017-00054,**

**Projekt címe: Fészekrakó program Kiskőrösön**

CÉLCSOPORT: 18-35 év közötti fiatalok

Beruházás leírás: Az Önkormányzati tulajdonban lévő 14 lakás energetikai felújítása az elmúlt évben valósult meg. A felújítás során a lakások fokozott hőszigetelő képességű nyílászárókat kaptak, fűtési rendszerük korszerűsítése megtörtént. Az energetikai szempontból kritikus hűlő felületeket (homlokzat, födém) hőszigetelték, ezáltal az épület megjelenése is kedvezőbb. A 14 lakást teljesen felszerelve, energiatakarékos háztartási berendezésekkel és új bútorokkal adták át bérlőiknek.

Az építési kivitelezés 2019. december hónapban befejeződött, azóta a projektben betervezett szakmai programok zajlanak sikeresen.

**Felhívás kódszáma: VP6-7.2.1-7.4.1.2-16**

**Felhívás címe: Külterületi helyi közutak fejlesztése, önkormányzati utak kezeléséhez, állapotjavításához, karbantartásához szükséges erő- és munkagépek beszerzése**

Leírás: 3 külterületi útszakasz aszfaltburkolattal történő ellátása

0147 hrsz. (Széles út) 850 folyóméter

0156 hrsz. (Madách) 739 folyóméter

0243 hrsz. (Seregélyesi)577 folyóméter

0147 és 0156 hrsz. nyomvonalban villanyoszlop, emiatt önerőből villanyoszlop áthelyezés 2020. szeptember 30. napján a hálózatkiváltás megtörtént.

A megvalósítási helyszín módosítása és a megvalósítási határidő módosítása iránt 2019. november hónapban változás bejelentési kérelmet nyújtottunk be, melyet a közreműködő szervezet elfogadott.

A 2020. évben sikeresen megvalósult a kivitelező beszerzése közbeszerzési eljárás keretében.

**Projektazonosító: TOP-5.1.2-16-BK1-2017-00001**

**Projekt címe: Együttműködés a helyben foglalkoztatásért Kiskőrös járásban**

A projekt átfogó célja a járás foglalkoztatási viszonyainak javítása érdekében, célzott képzési programok keretében, a konkrét helyi vállalkozói igényekre épülve, az önkormányzatok, foglalkoztatók és képző intézmények együttműködésére alapozva elősegíteni a megfelelő képzettségű munkaerő biztosítását. Közvetlen célja a járásban működő vállalkozások szakképzett munkaerő-hiányának csökkentése. A projektben befektetés-ösztönzési tevékenység valósul meg az új befektetések vonzása céljából, hogy emelkedjen a munkaerő-megtartási képessége, csökkenjen az elvándorlás. A paktum partnerség eredményeképpen olyan együttműködési mechanizmusok alakulnak ki, amelyek hosszú távon, járási szinten, egyéb fejlesztési területeken is hasznot jelentenek a járási szereplőknek.

Eddigi eredmények 2020.09.30. napjáig:

Munkaerőpiaci programokban résztvevők száma: 186 fő

Álláshoz jutók száma: 108 fő

Álláshoz jutók közül a támogatás után 6 hónappal állással rendelkezők száma: 86 fő

Minhárom indikátor esetén már most teljesült a vállalás.

**PIAC:**

Kiskőrös Város jelenlegi kistermelői piacának beszűkült bővítési-, fejlesztési lehetősége a mostani helyszínen nem teszi lehetővé egy korszerű, a mai követelményeknek megfelelő, színvonalas piac kialakítását. A meglévő kistermelői piac nem rendelkezik fedett elárusítóhelyekkel, méretét tekintve az elárusító helyek száma kevés és az adott területen azok nem bővíthetőek. A piac térburkolata elavult, töredezett, nem javítható, tisztítása nem lehetséges. A piac területén meglévő, kis alapterületű piaccsarnok szintén elavult és csak részben képes kiszolgálni a termelői piac működését, a benne lévő kereskedelmi funkció nem kapcsolódik a kistermelői piac igényeihez. Ugyanez igaz az árusítókat és a vásárlókat kiszolgáló létesítményekre is. A felsorolt okok indokolták a piac szomszédságában lévő, használaton kívüli kereskedelmi áruház megvételét, melynek bázisán, illetve a hozzá tartozó telekingatlan felhasználásával immáron megoldhatóvá vált az új, minden igényt kielégítő kistermelői piac kialakítása.

A meglévő épület átalakításával a belső térben biztosítottá válik úgynevezett „kofapultos” értékesítés lehetőségével akár a mindennapi zöldség-gyümölcs árusítás, valamint ezt kiegészítő módon belső, zárható üzlethelyiségekben egyéb élelmiszerek kiskereskedelmi forgalmazása, szintén akár a hét minden napján. Az emeleti részen két lifttel és kettő le- és fel mozgó mozgólépcsős megközelítéssel egy egyterű üzlettér kerül majd kialakításra, valamint itt kerülnek elhelyezésre a piac üzemeléséhez, működéséhez elengedhetetlenül szükséges irodák. Természetesen a piac dolgozóinak, az árusítóknak, valamint a vásárlóközönség igényeire szabottan kerülnek kialakításra a kor színvonalának megfelelő kiszolgáló helyiségek is. Az átalakított épülethez szervesen kapcsolódó módon, de attól külön állóan kerül kialakításra egy úgynevezett fedett-nyitott, azaz felülről fedett, oldalról nyitott piacépület, melyben „kofapultos” árusításra alkalmas helyiségek, valamint a fő rendeltetést kiszolgáló egyéb helyiségek állnak majd az eladók és a vásárlóközönség rendelkezésére, szintén a XXI. század követelményeinek megfelelő kialakítással. A két épület egy acélszerkezetű fedett átjáróval kerül majd összekötésre, amely egyszerre biztosítja a vásárlók számára az épületek közötti kényelmes átközlekedést, illetve a nagyobb gépjárművek áthaladását az udvar irányába. Az ingatlan hátsó részén, az említett udvarban kerül elhelyezésre a nyitott piacrész, melynek részét képezi az úgynevezett „kisállat” kereskedelmi terület is. A nyitott piacrész egyaránt alkalmas lesz a klasszikus nyitott, első sorban idényjellegű zöldség-gyümölcs piac jelenlegihez hasonló rendszerben történő lebonyolítása mellett a vegyes árucikk kereskedelem számára is. Szintén az ingatlan hátsó részén kerül kialakításra egy korszerű hulladéktároló épület, amely a piac üzemelése során keletkező hulladékok feldolgozására, illetve elszállításig történő betárolására szolgál, a keletkező hulladék szelektív gyűjtésével és korszerű kezelésével.

A tervezés során a koncepció lényegi eleme volt egy városképbe jól illeszkedő, légies, természetközeli, ugyanakkor funkcionális köntösbe öltöztetett, egyszerűen és költséghatékonyan üzemeltethető létesítmény kialakítása. Ezt a koncepcionális célkitűzést szolgálják mind az átalakítással létrejövő piaccsarnok, mind az új fedett-nyitott piac épület esetében az alkalmazott korszerű épületszerkezeti, valamint épületgépészeti- és épületvillamossági megoldások, a betervezett anyagok, az alaprendeltetést és kiegészítő funkciókat kiszolgáló műszaki részletmegoldások és az alkalmazott építéstechnológia egyaránt. Az épületekhez méltó módon, azok funkcióját tökéletesen kiszolgálva, de az esztétikai szempontokat is szem előtt tartva kerülnek kialakításra a csatlakozó közterületi- és udvari parkolók, gyalogos- és gépjármű közlekedésre szolgáló burkolt felületek és parkolók, valamint a megfelelő méretű és kialakítású, három szintes növényállománnyal fedett zöldfelületek.

A tervezett beruházás ütemezetten kerül megvalósításra. Az első ütemben a meglévő, használaton kívüli kereskedelmi áruház komplett földszinti kialakítása-bővítése valósul meg, az emeleti részen a piac működését kiszolgáló egységgel. Ebben az ütemben történik a mozgólépcső és liftek elhelyezéséhez tartozó aknák kiépítése az építőmesteri szerkezetek megépítésével. A beruházás összköltsége ennek az ütemnek az esetében kb. bruttó 450 millió Ft. A második ütem során épül meg az átalakított épület emeleti eladótere a hozzá tartozó kiszolgáló helyiségekkel, valamint ezzel egy időben kerülnek elhelyezésre a felvonók és a két irányú mozgólépcső is. Ennek az ütemnek a várható kivitelezési összköltsége kb. bruttó 250 millió Ft. A harmadik ütemben az új fedett-nyitott piacépület komplett kivitelezésére kerül sor a szükséges belső parkolók, utak és egyéb burkolt felületek kialakításával együtt. A harmadik ütem kivitelezése nagyságrendileg bruttó 400 millió Ft összköltségen valósítható meg.

Kiskőrös Város új korszerű, a mai kor követelményeinek minden tekintetben megfelelő kistermelői piacának megvalósítása a jelen pillanatban már a küszöbön áll. Befejeződött a teljes komplexum ütemezett építési engedélyeztetése, elkészült az első ütem részletes kiviteli tervdokumentációja, így hamarosan megindul az első ütem kivitelezésére vonatkozó közbeszerzési eljárás, melynek sikeres lezárásával várhatóan jövő év elején megindulhatnak az építkezés munkálatai.

1. ütem:

**Projektazonosító: TOP-1.1.3-16-BK1-2017-00009**

**Projekt címe: A kiskőrösi kistermelői piac infrastrukturális fejlesztése**

Az építési engedély a piac teljes felújításának műszaki terveit tartalmazta, emiatt a hatályos engedélyt szakaszolni kellett, ezt követően az 1. ütemre vonatkozóan elkészült a kiviteli terv. Jelenleg a közbeszerzési eljárás előkészítése van folyamatban.

**TOP-3.2.1-16-BK2-2020-00001**

**SECAP-ok kidolgozása Bács-Kiskun megyében**

Projekt összköltsége: 70.000.000,-

Elnyert támogatás: 70.000.000

Megvalósításhoz biztosított önerő: 0,-

Kiskőrös Város Önkormányzata konzorciumi partnerként vesz részt ezen projektben. A projekt célja Bács- Kiskun megyében SECAP-ok kidolgozása.

Fenntartható Energia és Klíma Akciótervet az Európai Polgármesterek Szövetsége (Covenant of Mayors) dolgozta ki. A terv az energiahatékonysági intézkedések mellett a klímaváltozáshoz való alkalmazkodással is foglalkozik. Felméri a települések jelenlegi energetikai helyzetét, megoldási javaslatokat nyújt az energiafelhasználás mérsékléséhez, és a káros klímahatások elleni védekezéshez. A Magyar Kormány 2020 január elején fogadta el Magyarország Fenntartható Energia és Klíma Akciótervét, amely 2030-ig határozza meg Magyarország energia és klímapolitikai prioritásait. A települési önkormányzatoknak kötelező lesz a személyre szabott akciótervek megalkotása, amely a 2021-2027-es programozási ciklus pályázati követelménye, e dokumentum nélkül az önkormányzatok nem tudnak európai uniós projektet benyújtani a jövőben.

A projektjavaslat benyújtásra került a Bács- Kiskun Megyei Önkormányzat által, amely 2020. július 31-én pozitív támogatásban részesült. A projekt támogatási szerződésének hatálybalépése 2021. április 30. napján.

**Kubinyi II. pályázat**

Az Emberi Erőforrások Minisztere pályázatot hirdetett (Magyarország 2020. évi központi költségvetésről szóló 2019. évi LXXL. törvény 3. melléklet II. 4. c. pont szerint), a Kubinyi Ágoston program keretében kiírt, muzeális intézmények szakmai támogatása céljából.

A pályázat célja a központi költségvetési forrás biztosítása, önkormányzati fenntartású muzeális intézmények szakmai támogatása érdekében.

Kiskőrös Város Önkormányzata 2019. évben sikeres pályázatot nyújtott be a Kubinyi Ágoston pályázati felhívására, amely által új Petőfi kiállítást; „Költőnek szült anyám!” címmel valósít meg. A 2020. évi kiírás keretében az állandó kiállítás tovább fejlesztése valósul meg, infokommunikációs technológiai eszközök beszerzésével és beépítésével, valamint kisebb volumentű infrastrukturális munkálatok elvégzésével. A projekt pozitív elbírálásban részesült, melynek eredményeként 25.000.000,-Ft támogatásban részesült Önkormányzatunk. A projekt előkészítési munkálatai zajlanak jelenleg is.

**Projektazonosító: TOP-4.3.1-15-BK1-2020- 00009**

**Projekt címe: Élhetőbb lakókörnyezet kialakítása Kiskőrösön**

2020. augusztus 19. napján módosult Magyarország Kormányának felhívása, melynek célja, a leromlott városi területek rehabilitációjának és az ott élő lakosság felzárkózásának megvalósítása. A módosítást követően a felhívás mellékleteként megjelent Bács-Kiskun megye területspecifikus mellékletében egy új, 3. benyújtási szakasz került beszúrásra.

Az intézkedés célja az intelligens, fenntartható és inkluzív növekedés uniós stratégiával és „Magyarország Partnerségi Megállapodása a 2014–2020-as fejlesztési időszakra” c. dokumentummal összhangban a leszakadó vagy leszakadással veszélyeztetett városrészeken koncentráltan megnyilvánuló társadalmi-fizikai-gazdasági problémák komplex módon való kezelése a területen élők társadalmi integrációjának elősegítése érdekében.

A beavatkozások alapját az érintett városrészek lakófunkciójának erősítése, meglévő funkcióinak bővítése, fejlesztése, szociális, közösségi és közterületi funkciók kialakítása képezi.

Integrált szociális jellegű rehabilitációt azokban a városrészekben kell megvalósítani, ahol a kedvezőtlen demográfiai helyzet, az alacsony iskolázottság, a tartós munkanélküliség magas szintje, az alacsony társadalmi státusz és az erősen leromlott környezet ezt indokolja.

Kiskőrös Város Önkormányzata (továbbiakban: Önkormányzat) a pályázati kiírás tartalmi és formai követelményeit figyelembe véve pályázatot nyújtott be az Integrált Településfejlesztési Stratégiában megjelölt szegregációval veszélyeztetett területként megjelölt utcákban elhelyezkedő ingatlan/ ingatlanok felújítására, korszerűsítésére, valamint az akcióterületen megvalósuló közlekedési- és közlekedésbiztonsági fejlesztések megvalósítására, illetve integrált lakókörnyezetben megvalósuló ingatlan felújítására. A projekt keretében 250.000.000,-Ft európai uniós támogatásban részesült az Önkormányzat. A fejlesztés keretében a Délibáb utcában 2 db, a Béke- Mező utca kereszteződésében található 1 db, tehát összesen 3 db önkormányzati ingatlan kerül felújításra a projekt keretében, valamint a Nyíl, a Névtelen utca, Meggyes, Róna, Kolozsvári és Délibáb utcák kerülnek leaszfaltozásra a projekt keretében. A projekt benyújtásra került, ami 2021. nyarán pozitív elbírálásban részesült.

**Projektazonosító: TOP-5.2.1-15-BK1-2020-00011**

**Projekt címe: Társadalmi együttműködést erősítő programok Kiskőrösön**

2020. augusztus 19. napján módosult Magyarország Kormányának felhívása, melynek célja, a szegénység, a társadalmi és a munkaerő-piaci hátrányok újratermelődésének megállítása, valamint a közösségi és egyéni szintű társadalmi integráció feltételeinek megteremtése érdekében. A módosítást követően a felhívás mellékleteként megjelent Bács-Kiskun megye területspecifikus mellékletében egy új, 3. benyújtási szakasz került beszúrásra.

A Felhívás célja elsősorban az intelligens, fenntartható és inkluzív növekedés uniós stratégiával és „Magyarország Partnerségi Megállapodása a 2014–2020-as fejlesztési időszakra” c. dokumentummal és a TOP 4.3 intézkedésével (leromlott városi területek rehabilitációja) összhangban, azt kiegészítve a leszakadó és leszakadással veszélyeztetett városi területeken élők közösségi és egyéni szintű társadalmi integrációja. A tevékenységek eredményeként a hátrányos helyzetű emberek életlehetőségei javulnak, elérhetővé válnak a foglalkoztatást, társadalmi integrációt, közösségfejlesztést, oktatást, iskolai felzárkózást, családsegítést, gyermekjóléti szolgáltatást, életvezetési tanácsadást, egyéni fejlesztést és szociális munkát biztosító programok.

Az infrastrukturális beavatkozásokat a társadalmi hátrányok kompenzálását célzó szociális, oktatási, mentálhigiénés, kompetenciafejlesztő, foglalkoztatási, egészségügyi, antidiszkriminációs és közbiztonsági programok egészítik ki. Fontos, hogy a szociális városrehabilitációs projekteket kísérjék végig közösségfejlesztő programok, amelyek lehetővé teszik a városrehabilitációval érintett területen élő lakosság bevonását a tervezésbe és a megvalósításba, továbbá erősítik a helyi közösség kohézióját. Amennyiben a leszakadás mértéke indokolja, a projektnek része kell, hogy legyen a folyamatos szociális munka, a nagyarányú hátrányos helyzetű népességgel rendelkező területek esetében kötelező jelleggel.

Kiskőrös Város Önkormányzata (továbbiakban: Önkormányzat) a pályázati kiírás tartalmi és formai követelményeit figyelembe véve pályázatot nyújtott be az Integrált Településfejlesztési Stratégiában megjelölt szegregációval veszélyeztetett területen lakók felzárkóztatása érdekében foglalkoztatást, társadalmi integrációt, közösségfejlesztést, oktatást, iskolai felzárkózást, családsegítést, gyermekjóléti szolgáltatást, életvezetési tanácsadást, egyéni fejlesztést és szociális munkát biztosító programok megvalósítására. A projekt pozitív elbírálásban részesült 2021. nyarán, melynek eredményeként 75.000.000,-Ft támogatást nyert el Kiskőrös Város Önkormányzata.

**Projektazonosító: TOP-1.1.1-16-BK1-2020-00029**

**Projekt címe: Ipari terület fejlesztése Kiskőrösön**

Kiskőrös járásszékhely település, a térséget tekintve gazdasági – foglalkoztatási területen is központi szerepet tölt be. Kiskőrös gazdasági szerkezete jelentős átalakuláson megy keresztül, az agrárium vezető szerepét egyre inkább átveszi az ipari ezen belül is a fémipari feldolgozás, tevékenység – műszer, alkatrészgyártás. A gazdasági szerkezet átalakulásával a befektető vonzás kiemelt szerepet kap. A település gazdasági versenyképességének megőrzése, fejlesztése érdekében szükségszerű a vonzó befektetési környezet kialakítása, a befektetők településen történő letelepedésének érdekében. Az Önkormányzatnak nincs a tulajdonában olyan ipari terület, amely a befektetők számára vállalkozás működtetésére alkalmas alapinfrastruktúrával rendelkezne. Az elmúlt évek iparűzési adó bevételei azonban azt mutatják, hogy a Kiskőrösön székhellyel, illetve telephellyel rendelkező vállalkozások dinamikusan fejlődnek. Kiskőrösön egy magántulajdonban lévő ipari park működik, melyen 6 vállalkozásnak van telephelye. A 100 fő feletti munkavállalót foglalkoztató vállalkozások a város belső területein rendelkeznek telephellyel, melyek területei nem bővíthetőek. A pályázattal érintett önkormányzati tulajdonú ingatlan elhelyezkedését – 53-as főút közelsége – tekintve is ideális ipari terület létrehozására. Az új iparterület 5 ha-on kerül kialakításra a 14,58 ha nagyságúingatlanon a későbbi bővülést is elősegítve. A projekt keretében közműhálózat (szennyvíz- és ivóvíz- valamint tüzivízhálózat) valamit feltáró út kiépítése valósul meg. A települési ivóvízhálózatba történő bekapcsoláshoz 490 m-es vezetékhálózat kiépítése szükséges. A szennyvízhálózat összesen 820 m-en keresztül kerül kiépítésre 1 db szennyvízátemelő kialakításával együtt. A projekt megvalósítása nagymértékben kapcsolódik a megyei befektetésösztönző programhoz is, melyhez hozzájárul a leendő betelepülni szándékozó vállalkozásokat megszólító marketing és kommunikációs tevékenység, valamint egy adatbázis létrehozása is. Cél a térség gazdaságának fejlődése, új munkahelyek teremtése, ezáltal a település népességmegtartó erejének fokozása. A fiatal szakképzett munkaerő helyben tartása a gazdaság minőségi fejlődésére is hatással van. A projekt megvalósítása hozzájárul a TOP-1.1.1-16 Felhívás legfontosabb célkitűzéséhez, mely a térségi gazdaságfejlesztés elérését a helyi üzleti környezet kialakításán keresztül kívánja megteremteni. E célkitűzés eléréséhez hozzájárul a projekt megvalósítása is. A település a kiskőrösi járásban található, annak székhelye mely a 290/2014 (XI.26) Kormányrendelet szerint Kedvezményezett járás, Kiskőrös település a 105/2015. (IV.23.) Kormányrendelet szerinti felsorolásban nem szerepel kedvezményezett településként és a 15/2018. (II. 13.) Kormányrendelet szerint nem minősül szabad vállalkozási zónának, de a Bács-Kiskun2020 ITP-ben található térkép szerint a Homokhátság része. A Kedvezményezett vállalja a helyi foglalkoztatási paktum kialakítására irányuló együttműködést, a megye más szereplőivel történő gazdaságfejlesztésre irányuló együttműködést is. A projekt megvalósítása kapcsolódik a korábbi TOP-1.1.3-16 Felhívás által támogatott, a helyi piac kialakítását célzó fejlesztéséhez, amely szintén elősegíti a település gazdasági életének fellendülését.

A projekt 2020. évben került benyújtásra, amely 2021. évben pozitív elbírálásban részesült.

* 1. **Titkársági és gondnoksági csoport (Titkársági és koordinációs csoport 2019.12.01.-től)**

Titkársági és gondnoksági csoportba 2019. március 9. napjáig a polgármesteri titkár, képviselő-testületi referens, személyzeti és humánerőforrás referens, iktató, gondnok, fűtő-karbantartó munkakörök tartoztak. 2019. március 9. napjától a gondnok munkakör megszüntetésre került, 2019. december 1. napjától a fűtő-karbantartó munkakör megszüntetésre került és osztályadminisztrátor munkakör került létrehozásra. Ez csoport látja el többek között a Képviselő-testületi és Társulási-tanácsi ülések (Kiskőrösi Többcélú Kistérségi Társulás és a Kiskőrös és Térsége Ivóvízminőség-javító Önkormányzati Társulás) adminisztratív feladatait. A képviselő-testület és a társulások határozatainak kivonatozását, rendelet kihirdetését, valamint a Német Nemzetiségi Önkormányzat, Cigány Nemzetiségi Önkormányzat, Szlovák Nemzetiségi Önkormányzat működésének biztosítását, továbbá a polgármester és jegyző napi munkájához kapcsolódó, általuk meghatározott feladatokat, segítik ügyfélfogadásukat, programjaikat. A csoport feladata továbbá a Polgármesteri Hivatal napi működésének technikai feltételeinek megteremtése.

* **Informatika**

Az önkormányzati ASP rendszerről szóló 257/2016. (VIII.31.) Korm. rendelet 12. § (3) bekezdése alapján 2018. január 1-jéig az önkormányzati ASP (Application Service Provider – alkalmazás-szolgáltató) rendszer valamennyi szakrendszeréhez csatlakozott önkormányzatunk.

Az önkormányzati ASP rendszer szakrendszerei:

* iratkezelő rendszer,
* önkormányzati települési portál rendszer,
* az elektronikus ügyintézési portál rendszer, ideértve az elektronikus űrlap-szolgáltatást,
* gazdálkodási rendszer,
* ingatlanvagyon-kataszter rendszer,
* önkormányzati adórendszer,
* ipari- és kereskedelmi rendszer,
* hagyatéki leltár rendszer.

A szakrendszerek használatához szükséges informatikai háttér rendelkezésre áll, fejlesztésre, valamint az eszközpark bővítésére nem merült fel igény. A 2019-2020 években a számítástechnikai hálózat és az eszközök üzemeltetése, valamint kisebb részben a hivatal néhány dolgozóját érintő, veszélyhelyzet alatti otthoni munkavégzés lehetőségének megteremtése volt a feladat.

* **Közfoglalkoztatás**

A startmunka program célja az önkormányzati belterületi úthálózat karbantartása, javítása, környezetének rendbetétele, valamint az önkormányzat kezelésébe tartozó bel- és külterületi kerékpárutak, járdák karbantartása; az illegálisan lerakott hulladék begyűjtése, elszállítása. Az elvégzendő munkafolyamatok: füves talajfelületek, árkok, útszélek időszakos gépi nyírása gépi fűkaszával. A keletkezett vágási maradék begyűjtése kézi erővel. Sarjadzott és kultúrnövények gyérítése, esetenként irtása, az itt keletkezett fűnyesedék begyűjtése. Járdák, utak, útszélek, kerékpárutak lombhulladéktól való mentesítése. Az önkormányzat saját kezelésében lévő területek parlagfű-mentesítése. Az önkormányzat kezelésében lévő úthálózat padka homok mentesítése. A város közterületein található közösségi használatú területeinek folyamatos gondozásával, karbantartásával megteremteni ezen közösségi terek használatának kulturált körülményeit. A megtisztított utak és kerékpárutak során keletkezett fahulladék felhasználásra kerül a megújuló energiafelhasználás keretein belül. A megújuló energiafelhasználás célja, a keletkezett biomassza alapanyag gyűjtése és feldolgozása, alternatív fűtési mód alkalmazása céljából. Ezzel a biomasszával kerül felfűtésre Kiskőrösön a Bem József Általános Iskola és a Petőfi Sándor Kollégium. Kiskőrös Város Önkormányzatának rövidtávú céljai között szerepel, hogy az Önkormányzat, Járási Hivatal, Kiskőrösi Művelődési Ház, Zeneiskola, valamint az Önkormányzat tulajdonában lévő Pozsonyi utca 2. szám alatt lévő épületét is ezzel fűtenénk, ehhez azonban szükség van továbbra is a közfoglalkoztatási program keretein belül keletkezett aprítékolható növényi hulladék begyűjtésére, valamint a biomassza előállítására. A korábbi évekhez hasonlóan most is a kiskőrösi laktanya ad otthont a biomassza előállításához és tárolásához. A programba megjelölt területeken folyamatosan végzik a takarítást; illegálisan lerakott hulladék begyűjtését, elszállítását; a fűtőanyag beszerzését, valamint a begyűjtött alapanyagok feldolgozását.

A 2019-ben indult hosszabb időtartamú közfoglalkoztatási programok közül két program keretében is képzés valósult meg. Egy program keretein belül valósult meg az élelmiszer- és vegyi áru eladó képzés és a 7-8 osztályos felzárkóztató képzés. Majd az év során később indult el egy targonca-vezető képzés.

A 2019.04.23. napján indult hosszabb időtartamú közfoglalkoztatási program lényege, hogy Kiskőrös Város Önkormányzata elsősorban a Petőfi Szülőház és Emlékmúzeum, valamint a Kiskőrösi Óvodák Erdőteleki tagóvoda részére közfoglalkoztatási program keretében 1 fő kertész és 2 fő konyhai kisegítőt alkalmazna.

Járási startmunka mintaprogram - Szociális jellegű program

2019.03.01-2020.02.29. 38 fő

Hosszabb időtartamú közfoglalkoztatás – képzés

2019.03.01-2019.04.15. 4 fő

Hosszabb időtartamú közfoglalkoztatás – képzés

2019.09.19-2019.10.18. 2 fő

Hosszabb időtartamú közfoglalkoztatás

2019.04.23-2020.02.29. 5 fő

Kiskőrös város felszíni vízelvezetése részben zárt egyesített és elválasztott rendszerű csapadékvíz csatornával történik, másrészt nyílt szelvényű burkolt vagy földmedrű árkokkal. A projekt során a célunk a már meglévő vízelvezető árkok és csatornák karbantartási feladataink ellátása, ezáltal a település környezetbiztonságának növelése, környezeti állapotának javítása, ár-belvíz és helyi vízkár veszélyezettségének csökkentése, a felszíni vizeink minőségének biztosítása és a további környezeti káresemények megelőzése. Karbantartási feladatok alatt az árkok és csatornák megfelelő kimélyítését, tisztítását, az átereszek, lefolyókák levelektől és egyéb szennyeződésektől való megtisztítását, a dugulások, torlaszok megszüntetését, az árkok és csatornák környezetének gaztól, bokroktól, szeméttől való megtisztítását értjük. Kiskőrös városában hozzávetőlegesen 56 km vízelvezető árok van, mely megtisztítását teljes mennyiségben el kívánjuk végezni.

Kiskőrösön is nagy problémát jelent az illegálisan lerakott hulladék felszámolása. Eddig sem a személyi sem az eszköz háttér nem volt megfelelő a probléma teljes megoldására. Sajnos általános probléma a szelektált hulladékgyűjtők melletti szemét otthagyása, nem megfelelő elhelyezése, az iskolák, buszmegállók körüli elhagyott hulladék folyamatos képződése, a külterületen nagyobb mennyiségű hulladéklerakás és a külterületekre kiszorult hátrányos helyzetű családok rossz környezethigiéniája. A folyamatos környezettisztaság megteremtésével és nevelésével, idővel csökkenthető a hulladékelhagyó magatartás jelensége. Az előbbit a jelen program által, az utóbbit az iskolák és a családok segítségével neveléssel tudjuk elősegíteni. A szelektíven gyűjthető hulladékot a helyi hulladékudvarba, az egyéb hulladékok a Kiskunhalasi regionális hulladékátvevő telephelyre kell szállítani.

Kiskőrös Város a közúthálózat javítása projektben leginkább a járdafelújításra, az útszéli növényzet gondozására, az autóbuszmegállók karbantartására, az utak padkázására, az utak környezetének rendbetételére és a bicikliút karbantartására helyezi a hangsúlyt.

Az elmúlt időszakban az Önkormányzat csak kis mértékben tudta javítani a földutakat, annak ellenére, hogy a mezőgazdasági földutak rendbetétele sok termelő és külterületeken lakó család mindennapos közlekedési problémáit oldaná meg. A tavasz beköszöntével az utak gépi és kézi javítása, karbantartása mellett elkezdődne a gazzal és bokrokkal benőtt csatornák, vízelvezetők kitisztítása is. A tavalyi évben a program segítségével több földutat tudtunk karbantartani, célunk, hogy 2020-ban is hasonló eredményeket érhessünk el, melynek segítségével javítani tudjuk a mezőgazdasági termelő és külterületeken lakó családok mindennapos problémáit.

A megtisztított utak és kerékpárutak során keletkezett hulladék felhasználásra kerül a megújuló energiafelhasználás keretein belül. Ennek célja, a keletkezett biomassza alapanyag gyűjtése és feldolgozása, alternatív fűtési mód alkalmazása céljából.

A 2020-ban indult hosszabb időtartamú közfoglalkoztatás célja Kiskőrös város belterületi útjai mentén árok- és padkatakarítás, fűnyírás. A város külterületén lévő kerékpárutak karbantartása, fűnyírása. A város belterületén kivágott fák összegyűjtése és beszállítása a Laktanya területére. A Polgármesteri Hivatal udvarának és annak környékének takarítása, rendben tartása és az említett terület fűnyírása. A városba bejövő utak mentén szemétszedés. Az esetlegesen felmerülő lakossági igények kielégítése.

Szintén hosszabb időtartamú közfoglalkoztatás keretében valósult meg az élelmiszer- és vegyi áru eladó képzés.

Járási startmunka mintaprogram - Szociális jellegű program

2020.03.01-2021.02.28. 32 fő

Hosszabb időtartamú közfoglalkoztatás

2020.07.08-2021.02.28. 7 fő

Hosszabb időtartamú közfoglalkoztatás - képzés

2020.07.14-2020.12.02. 4 fő

* **Képviselő-testület és Társulási tanács működése:**

A Kormány az élet- és vagyonbiztonságot veszélyeztető tömeges megbetegedést okozó humánjárvány következményeinek elhárítása, a magyar állampolgárok egészségének és életének megóvása érdekében Magyarország egész területére veszélyhelyzetet hirdetett ki a 40/2020 (III.11.) Kormányrendelettel.

A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése szerint veszélyhelyzetben a települési önkormányzat képviselő-testületének, a fővárosi, megyei közgyűlésnek feladat- és hatáskörét a polgármester, illetve a főpolgármester, a megyei közgyűlés elnöke gyakorolja. A Belügyminisztérium és a Miniszterelnökség tájékoztatása alapján sem a képviselő-testület, sem a bizottságok ülésének az Mötv. (lásd: helyi önkormányzatokról szóló 2011. évi CLXXXIX. törvény) szerinti összehívására nem volt lehetőség, mert a képviselő-testületnek veszélyhelyzetben nincs döntési jogköre.

A polgármesternek a veszélyhelyzet idejére biztosított feladat- és hatáskörét jóhiszeműen, a kölcsönös együttműködés elvét figyelembe véve, a társadalmi rendeltetésüknek megfelelően kell gyakorolnia, a döntéseinek mindenkor meg kell felelnie a szükségesség és arányosság követelményének. Fentiek értelmében 2020. évben március 11. és június 18. között a képviselő-testület és bizottságok nem üléseztek. Ezzel egyidejűleg a folyamatos működés biztosítására polgármesteri döntésekre volt szükség, a megfelelő jogszabályi keretek között. A Társulások és a Nemzetiségi Önkormányzatok esetében az Elnök gyakorolta a döntési hatáskört, mert a testületek esetében szintén nem volt lehetőség az ülésezésre.

**2019. évi képviselő-testületi ülések**

Képviselő-testületi ülések száma összesen: 18

Közmeghallgatás:1

Képviselő-testületi határozatok száma: 172

Rendeletek száma: 22

**2020. évi képviselő-testületi ülések**

Képviselő-testületi ülések száma összesen: 10

Polgármester által veszélyhelyzetben hozott határozatok száma: 37

Képviselő-testületi határozatok száma: 108

Rendeletek száma: 28

**2019. évi Kiskőrösi Többcélú Kistérségi Társulás ülések**

Társulási-tanács ülések száma: 5

Társulási-tanács határozatok száma: 19

**2019. évi Kiskőrös és Térsége Ivóvízminőség-javító Önkormányzati Társulás ülések**

Társulási-tanács ülések száma: 4

Társulási-tanács határozatok száma: 13

**2020. évi Kiskőrösi Többcélú Kistérségi Társulás ülések**

Társulási-tanács ülések száma: 4

Elnök által veszélyhelyzetben hozott határozatok száma: 3

Társulási-tanács határozatok száma: 9

**2020. évi Kiskőrös és Térsége Ivóvízminőség-javító Önkormányzati Társulás ülések**

Társulási-tanács ülések száma: 4

Elnök által veszélyhelyzetben hozott határozatok száma: 3

Társulási-tanács határozatok száma: 8

**Nemzetiségi Önkormányzatok 2019. évi ülései**

Szlovák Nemzetiségi Önkormányzat üléseinek száma: 11

Szlovák Nemzetiségi Önkormányzat közmeghallgatások száma: 1

Szlovák Nemzetiségi Önkormányzat határozatainak száma: 66

Német Nemzetiségi Önkormányzat üléseinek száma: 10

Német Nemzetiségi Önkormányzat közmeghallgatások száma: 1

Német Nemzetiségi Önkormányzat határozatainak száma: 60

Cigány Nemzetiségi Önkormányzat üléseinek száma: 7

Cigány Nemzetiségi Önkormányzat közmeghallgatások száma: 1

Cigány Nemzetiségi Önkormányzat határozatainak száma: 36

**Nemzetiségi Önkormányzatok 2020. évi ülései**

Szlovák Nemzetiségi Önkormányzat üléseinek száma: 5

Szlovák Nemzetiségi Önkormányzat közmeghallgatások száma: 1

Szlovák Nemzetiségi Önkormányzat határozatainak száma: 36

Szlovák Nemzetiségi Önkormányzat elnöke által

veszélyhelyzetben hozott határozatainak száma: 11

Német Nemzetiségi Önkormányzat üléseinek száma: 4

Német Nemzetiségi Önkormányzat közmeghallgatások száma: 1

Német Nemzetiségi Önkormányzat határozatainak száma: 30

Német Nemzetiségi Önkormányzat elnöke által

veszélyhelyzetben hozott határozatainak száma: 9

Cigány Nemzetiségi Önkormányzat üléseinek száma: 3

Cigány Nemzetiségi Önkormányzat közmeghallgatások száma: 0

Cigány Nemzetiségi Önkormányzat határozatainak száma: 38

Cigány Nemzetiségi Önkormányzat elnöke által

veszélyhelyzetben hozott határozatainak száma: 2

Kiskőrös Város Képviselő-testülete 2019-2020. évi munkáját bemutató diagram:

* **Bizottságok munkája 2019. évben**

**Költségvetési, Városfejlesztési és Mezőgazdasági Bizottság:**

* ülések száma: 15
* határozatok száma: 35

**Ipar, Mezőgazdasági és Klímapolitikai Bizottság** *(első ülés 2019. novemberében):*

* ülések száma: 3
* határozatok száma: 16

**Művelődési, Közoktatási és Sport Bizottság:**

* ülések száma: 15
* határozatok száma: 72

**Kulturális, Turisztikai és Sport Bizottság** *(első ülés 2019. novemberében)***:**

* ülések száma: 3
* határozatok száma: 19

**Pénzügyi Bizottság:**

* ülések száma: 18
* határozatok száma: 88

**Egészségügyi és Szociálpolitikai Bizottság:**

* ülések száma: 16
* határozatok száma: 56

**Társadalompolitikai Bizottság** *(első ülés 2019. novemberében):*

* ülések száma: 3
* határozatok száma: 53

**Ügyrendi és Összeférhetetlenségi Bizottság:**

* ülések száma: 18
* határozatok száma: 69
* **Bizottságok munkája 2020. évben**

**Kulturális, Turisztikai és Sport Bizottság:**

* üléseinek száma: 10 db
* határozatok száma: 45 db

**Társadalompolitikai Bizottság:**

* üléseinek száma: 11 db
* határozatok száma: 64 db

**Pénzügyi Bizottság**

* üléseinek száma: 10 db
* határozatok száma: 47 db

**Ipari, Mezőgazdasági és Klímapolitikai Bizottság**

* üléseinek száma: 10 db
* határozatok száma: 39 db

**Ügyrendi és Összeférhetetlenségi Bizottság**

* üléseinek száma: 10 db
* határozatok száma: 44 db

Bizottságok 2019-2020. évi munkáját bemutató diagram

Az iktató az ügyiratok iktatását a 2018. január 1. napjától az ASP rendszer iratkezelő rendszerében végzi. A postázási feladatokat a Hivatal iktató ügyintézői végzik, amely magába foglalja többek között a postai úton és hivatali kapun beérkező levélküldemények, valamint postai úton beérkező csomagküldemények átvételét. A postáról a kiküldött levelek visszaigazolásait, a tértivevényeket, a szakrendszer rögzíti az iktatott irathoz. A kiküldendő levelek, csomagok, gyorspostai, illetve külföldi küldemények nyilvántartásba kerülnek, postakönyvbe vételre. A iktató iktatási feladatai: beérkezett postai levelek iktatása, az ügyintézők által kért előzményi iratok keresése, dokumentáltan történő kiadása, visszavételezése. Leadott iratanyagok egyeztetése, rendszerezése, valamint a selejtezések elvégzése (jegyzőkönyvkészítése, Levéltárral történő engedélyeztetése). A kimenő iratok iktatását az ügyintézők végzik. Az ASP rendszer működéséből adódó változása, hogy a szakrendszerek összehangolás miatt a számlákat az iratkezelő szakrendszerben érkeztetni kell és a gazdálkodási szakrendszerhez ezt követően rendelhetőek hozzá.

Az iktatás mennyiségét jól tükrözi, hogy 2019. évben 16.627 db főszám és 42.842 db alszám iktatás történt, 2020. évben 17.427 db főszám és 41.814 db alszám került iktatásra. Az beérkezett iratok közül 2019. évben 7055 db ügyirat az iratkezelő szakrendszerhez rögzített hivatali kapun érkezett és 5767 db ügyirat a hivatali kapun keresztül került kiküldésre. 2020. évben 8943 db ügyirat az iratkezelő szakrendszerhez rögzített hivatali kapun érkezett és 6831 db ügyirat a hivatali kapun keresztül került kiküldésre. A szakrendszeren belül lehetőség van elektronikus aláírással ellátott dokumentumokat készíteni és kezelni, amely csökkenti az adminisztrációt.

A 2019. évben iktatott ügyiratok számát ágazati bontásban az alábbi táblázat tartalmazza

|  |  |  |  |  |
| --- | --- | --- | --- | --- |
| Ágazat | | Sorszámra | Gyűjtőív sorszámára | Alszámra |
| Iktatott iratok száma | | |
| A | Pénzügyek | 12522 | - | 21336 |
|  | Ebből: 1. Adóigazgatási ügyek  2. Egyéb pénzügyek | 12514 | - | 20910 |
| 8 | - | 426 |
| B | Egészségügyi igazgatás | 17 | - | 84 |
| C | Szociális igazgatás | 211 | - | 1104 |
| E | Környezetvédelmi, építési ügyek, településrendezés, területrendezés kommunális igazg. | 742 | - | 3708 |
|  | Ebből: 1. Környezet- és természetvédelem  2. Településrendezés, területrendezés  3. Építési ügyek  4. Kommunális ügyek | 5 | - | 34 |
| 126 | - | 448 |
| 586 | - | 2966 |
| 25 | - | 260 |
| F | Közlekedés és hírközlési igazgatás | 264 | - | 633 |
| G | Vízügyi igazgatás | 16 | - | 102 |
| H | Önkormányzati, igazságügyi és rendészeti igazgatás | 1590 | - | 7208 |
|  | Ebből: 1. Anyakönyvi és állampolgársági ügyek  2. A polgárok személyi adatainak, lakcímének nyilvántartásával kapcsolatos  3. Választásokkal kapcsolatos ügyek  4. Rendőrségi ügyek  5. A helyi tűzvédelemmel kapcsolatos ügyek  6. Menedékjogi ügyek  7. Igazságügyi igazgatás  8. Egyéb igazgatási ügyek | 792 | - | 1588 |
| 106 | - | 804 |
| 10 | - | 987 |
| - | - | - |
| 1 | - | 1 |
| - | - | - |
| 13 | - | 136 |
| 668 | - | 3692 |
| I | Lakásügyek | 7 | - | 38 |
| J | Gyermekvédelmi és gyámügyi igazgatás | 129 | - | 1131 |
| K | Ipari igazgatás | 24 | - | 109 |
| L | Kereskedelmi igazgatás, turisztika | 123 | - | 493 |
| M | Földművelésügy, állat- és növény-egészségügyi igazgatás | 45 | - | 209 |
| N | Munkaügyi igazgatás, munkavédelem | 14 | - | 151 |
| U | Önkormányzati és általános igazgatási ügyek összesen | 881 | - | 6171 |
|  | Ebből: 1. Képviselő-testület iratai  2. Nemzetiségi önkormányzat iratai  3. Az önkormányzati hivatalnak, polgármesteri hivatalnak | 55 | - | 305 |
| 4 | - | 29 |
| 822 | - | 5837 |
| P | Köznevelési és közművelődésügyi igazgatás | 31 | - | 333 |
| R | Sportügyek | 2 | - | 4 |
| X | Honvédelmi, katasztrófavédelmi igazgatás, fegyveres biztonsági őrség | 9 | - | 28 |
|  | Ebből: 1. Honvédelmi igazgatás  2. Katasztrófavédelmi igazgatás  3. Fegyveres biztonsági őrség | 8 | - | 26 |
| 1 | - | 2 |
| - | - | - |
| Mindösszesen: | | 16627 | - | 42842 |

A 2020. évben iktatott ügyiratok számát ágazati bontásban az alábbi táblázat tartalmazza

|  |  |  |  |  |
| --- | --- | --- | --- | --- |
| Ágazat | | Sorszámra | Gyűjtőív sorszámára | Alszámra |
| Iktatott iratok száma | | |
| A | Pénzügyek | 13762 | - | 24309 |
|  | Ebből: 1. Adóigazgatási ügyek  2. Egyéb pénzügyek | 13755 | - | 24084 |
| 7 | - | 225 |
| B | Egészségügyi igazgatás | 44 | - | 286 |
| C | Szociális igazgatás | 152 | - | 654 |
| E | Környezetvédelmi, építési ügyek, településrendezés, területrendezés kommunális igazg. | 444 | - | 1766 |
|  | Ebből: 1. Környezet- és természetvédelem  2. Településrendezés, területrendezés  3. Építési ügyek  4. Kommunális ügyek | 16 | - | 41 |
| 128 | - | 558 |
| 274 | - | 979 |
| 26 | - | 188 |
| F | Közlekedés és hírközlési igazgatás | 261 | - | 628 |
| G | Vízügyi igazgatás | 39 | - | 251 |
| H | Önkormányzati, igazságügyi és rendészeti igazgatás | 1524 | - | 5960 |
|  | Ebből: 1. Anyakönyvi és állampolgársági ügyek  2. A polgárok személyi adatainak, lakcímének nyilvántartásával kapcsolatos  3. Választásokkal kapcsolatos ügyek  4. Rendőrségi ügyek  5. A helyi tűzvédelemmel kapcsolatos ügyek  6. Menedékjogi ügyek  7. Igazságügyi igazgatás  8. Egyéb igazgatási ügyek | 736 | - | 1537 |
| 128 | - | 1132 |
| 2 | - | 31 |
| - | - | - |
| - | - | - |
| - | - | - |
| 11 | - | 41 |
| 647 | - | 3219 |
| I | Lakásügyek | 8 | - | 18 |
| J | Gyermekvédelmi és gyámügyi igazgatás | 134 | - | 900 |
| K | Ipari igazgatás | 16 | - | 92 |
| L | Kereskedelmi igazgatás, turisztika | 121 | - | 596 |
| M | Földművelésügy, állat- és növény-egészségügyi igazgatás | 45 | - | 202 |
| N | Munkaügyi igazgatás, munkavédelem | 8 | - | 101 |
| U | Önkormányzati és általános igazgatási ügyek összesen | 838 | - | 5955 |
|  | Ebből: 1. Képviselő-testület iratai  2. Nemzetiségi önkormányzat iratai  3. Az önkormányzati hivatalnak, polgármesteri hivatalnak | 50 | - | 276 |
| 9 | - | 34 |
| 779 | - | 5645 |
| P | Köznevelési és közművelődésügyi igazgatás | 19 | - | 66 |
| R | Sportügyek | - | - | - |
| X | Honvédelmi, katasztrófavédelmi igazgatás, fegyveres biztonsági őrség | 12 | - | 30 |
|  | Ebből: 1. Honvédelmi igazgatás  2. Katasztrófavédelmi igazgatás  3. Fegyveres biztonsági őrség | 10 | - | 26 |
| 2 | - | 4 |
| - | - | - |
| Mindösszesen: | | 17427 | - | 41814 |

* **2019. évi városi ünnepségek és rendezvények**

**2019. évi városi ünnepségek és rendezvények**

2019. évi városi ünnepségekről és rendezvényekről szóló 142/2018. számú képviselő-testületi határozat mellékletében foglaltak szerint Kiskőrös Város Önkormányzatának nagyszabású rendezvényei:

* 2019. március 15. Az 1848-as forradalom és szabadságharc 171. évfordulója
* 2019. május 17-18-19.Városalapítók Napja Országos Rétes Fesztivál
* 2019. augusztus 31.-szeptember 1-2. Kiskőrösi Szüret és Szlovák Nemzetiségi Napok
* 2019. november 9. Kemencés Gasztronómiai Fesztivál
* 2019. december 13–22. Adventi ünnepi hét
* 2019. december 31. „Petőfi Szilveszter”

**„Az 1848-as forradalom és szabadságharc 171. évfordulója”**

Kiskőrösön koszorúzással vette kezdetét az 1848-49-es forradalom és szabadságharc emlékére rendezett ünnepi megemlékezések sora: a Batthyány-emléktáblánál helyezte el a tisztelet és az emlékezés koszorúit Domonyi László polgármester és Pohankovics András alpolgármester. Ezt követően rangos önkormányzati elismerések átadására került sor a Városháza dísztermében. A díjátadó ünnepség fényét a SZÓ-LA-M zeneiskola növendékei, Kiss Laura és Kovács Borbála éneke, valamint Szappanos Tamás szavalata emelte.

Ebben az évben a művelődési központ adott otthont az ünnepi megemlékezésnek, amelyet Kiskőrös Város Fúvószenekara nyitott meg, majd Domonyi László polgármester mondta el ünnepi beszédét, amelyben hangsúlyozta a szabadság fontosságát. Ezt követően a Bem József Általános Iskola diákjainak irodalmi műsorát tekinthette meg a közönség, majd az ünnep méltó zárásaként a helyi önkormányzat és a járási hivatal vezetői, a nemzetiségi önkormányzatok és a pártok képviselői, az intézmények vezetői koszorúkat helyeztek el az 1848-49-es forradalom és szabadságharc kiemelkedő alakjai: Petőfi Sándor, Bem József, Jókai Mór és Kossuth Lajos szobránál, valamint Petőfi Sándor szülőházánál.

**„Városalapítók Napja Országos Rétes Fesztivál”**

A háromnapos Városalapítók Napján, melynek része a Kiskőrösi Rétesés Gasztronómiai Fesztivál is, számtalan érdekes, tartalmas, bensőséges programkínálat közül választhattunk. A rendezvényt, melyen Domonyi László polgármester köszöntötte a megjelenteket és értékelte a mögöttünk lévő emlékévet, dr. Vitályos Eszter, az Emberi Erőforrások Minisztériuma Európai-uniós Fejlesztésekért felelős államtitkára nyitotta meg. Az ünnepséget megtisztelte jelenlétével többek között Font Sándor országgyűlési képviselőnk is. Dr. Vitályos Eszter méltatta városunk nagy költőóriásának, Petőfi Sándornak érdemeit, az évszázadok alatti nehézségeket leküzdő Kiskőrös fejlődését is nagyra értékelte, majd tolmácsolta a Magyar Kormány jókívánságait az újratelepítés 300. évfordulója alkalmából. Polgármester visszatekintett az elmúlt háromszáz év jelentőségeire, majd az újratelepítést ünneplő egy év eseményeire. Mint kiemelte a „Kiskőrös 300 Emlékév” legnagyobb jelentősége, hogy Kiskőrös lakói, az emlékbizottság tagjai, Kiskőrös nemzetiségi önkormányzatai, a szlovákok szervezete, a polgármesteri hivatal dolgozói, a Petőfi Sándor Művelődési Központ, a Kiskőrös Városért Alapítvány, az egyházak, egyesületek, intézmények, vállalkozások tagjai, kollektívái megmutatták, hogy mennyire szeretik ezt a települést, és mennyi mindent képesek megtenni érte. Egy ilyen emlékév megtervezése, koordinálása és lebonyolítása ugyanis embert próbáló feladat, amely az együttműködő szándék és egyéni áldozatvállalás nélkül nem megvalósítható. Úgy látszik, hogy az itt élők nem felejtették el a Wattay család jelmondatát, amely ma is aktuális: Egységben az erő!

A Városalapítók Napja programsorozat részeként, május 19-én ünnepélyes szoboravatóval egybekötve vette fel a kiskőrösi termálfürdő a Kiskőrösi Rónaszéki Fürdő nevet. A kiskőrösi termálvíz „felfedezője” hosszú éveken keresztül küzdött a fürdő létrehozásáért, ezért a Kiskőrös Városért Alapítvány kezdeményezésére, a családdal és a képviselő-testülettel egyetértve született meg a döntés, hogy a termálfürdőt a főorvosról nevezzék el.

A Városalapítók Napja rendezvény keretén belül avatták fel a Pátria épülete mögötti területen a Kiskőrös Helyőrség Nyugállományúak Klubja kezdeményezésére kialakított Helyőrségi Emlékparkot. A Helyőrségi Emlékpark fővédnöke dr. Benkő Tibor honvédelmi miniszter, védnökei Hazuga Károly altábornagy BEOSZ elnök és Domonyi László polgármester.

Domonyi László polgármester kiemelte: a legkisebbektől a szépkorúakig mindenki találhatott érdeklődési körének megfelelő kulturális, szórakoztató, sport, illetve gasztronómiai programot. Jó volt látni, hogy a nap bármely szakában jöttünk be a főtérre, az mindig telve volt közönséggel, fellépőkkel, a Borutcában, a kirakodóvásárban sétálókkal. Sokakat vonzott szombaton a Főzőverseny Kató Néni által levezényelt főzőverseny, vasárnap, a Gmoser Györgyné vezette Szlovák Szervezet összefogásával megvalósuló, folklórprogrammal egybekötött országos rétesfesztivál.

Méltó fináléja volt a rendezvénynek a „ABBA Show”- Solti Ádám és Ress Hajnalka művészek előadásában, Kalocsa, Kiskőrös, Kiskunhalas Pápa Város Fúvószenekara kíséretében. Az estét a Bikini együttes koncertje zárta.

**„Kiskőrösi Szüret és Szlovák Nemzetiségi Napok 2019.”**

A XXVII. Kiskőrösi Szüret és Szlovák Nemzetiségi Napok rendezvénysorozatának megnyitó ünnepségét megtisztelte jelenlétével többek között dr. Kerényi János országgyűlési képviselő, Rideg László, a Bács-Kiskun Megyei Közgyűlés elnöke, valamint Font Sándor, térségünk országgyűlési képviselője, a Parlament Mezőgazdasági Bizottságának elnöke. Az ünnepséget fellépésével a Kiskőrösi Szlovák Nemzetiségi Népdalkör és Citerazenekar, valamint testvérvárosunk, Naszvad néptánccsoportjának fellépése színesítette. Domonyi László polgármester köszöntője után a szüreti rendezvényt dr. Feldman Zsolt az Agrárminisztérium mezőgazdaságért felelős államtitkára, a rendezvény fővédnöke nyitotta meg.

A XXVII. Kiskőrösi Szüret és Szlovák Nemzetiségi Napok alkalmával volt mit ünnepelni: a jó termést és a fantasztikus borokat, a szlovák gyökereket és testvérvárosi kapcsolatokat. Már az első napon érzékelhetővé vált, hogy ez a szüreti fesztivál nagyon változatos lesz, köszönhetően a szembetűnő sokszínűségnek. A háromnapos rendezvény, középpontba helyezte a szlovák hagyományokat, a testvérvárosi kapcsolatokat és természetesen a szüreti mulatságokat.

A szlovák hagyományok több helyszínen is tetten érhetők voltak, a nagyszínpad programjait rögtön a Kiskőrösi Szlovák Nemzetiségi Népdalkör és Citerazenekar nyitotta, a Sztrapacska Udvarban megízlelhettük a hagyományos krumplis és brindzás ételeket.

De nem csak a szlovák hagyományok tették színessé a szervezők a fesztivál kavalkádját. Megjelentek Kiskőrös testvérvárosainak képviselői is Hollandiából, Romániából, Szlovákiából, Németországból és Lengyelországból, valamint visszatérő vendégként Norvégiából is érkezett egy delegáció.

A három napban rendkívül változatos programokkal várták a kicsiket és nagyokat.

Kulturális programok terén Pátria Klub: Kőrösi Tamás – Szín képek, a Petőfi Sándor Művelődési Központ: Köhler Péter Mesés Itália c. festmény kiállítás várta az érdeklődőket.

A bulihangulatról a népszerű Váradi Roma Cafe, Madarak, Kothencz Lajos, Gájer Bálint, Kovács Kati gondoskodott.

Mindezek mellett számos érdekes program részesei lehettünk, néptáncbemutatók, folklórgála, nóták délidőben, Egészségkuckó, kutyaszépségverseny, mazsorettparádé, a T-Dance tánccsoportok fellépése, a tai ji csoport bemutatója is színesítette a kínálatot.

A harmadik nap a már hagyománnyá vált lovas felvonulást tekinthették meg az arra járók, azonban újdonságként kiegészültek különböző civil szervezetekkel is. Mazsorettek, néptáncosok és tai chisok tették még színesebbé a forgatagot. Az esti koncert után nem maradt el a tűzijáték sem.

**„Kemencés Gasztronómiai Fesztivál”**

2019-ben rendezték meg ötödik alkalommal a kiskőrösi Kemencés Gasztronómiai Fesztivált a Város Kemencéje megépülésének tiszteletére hagyományteremtő célzattal. A Márton nap előtti szombaton tartott családias hangulatú program nagy sikert aratott a vendégek körében. Libasült, kenyérlángosok és különféle rétesek készültek a kemencékben, de bográcsban főtt egytálételek kóstolására is volt lehetőség. Mivel az újbor ünnepe is ez a nap, ezért a város szőlőtermelőinek újborait ökomenikus áldásban részesítették a helyi vallási felekezetek vezetői. A gasztronómiai élvezetek mellett számos családi program közül is választhatnak a résztvevők.

A harmadik alkalommal megrendezett Libafutam futó- és kerékpáros versenyen, több távon összesen 147 versenyző mérettette meg magát. A futók 5, 10 és 21 kilométeren, a kerékpárosok 21 és 41 kilométeres távokon versenyeztek. Október elejétől előzetesen lehetett regisztrálni a www.janosvitezlatogatokozpont.hu honlapon, ezzel a lehetőséggel 95 versenyző élt, akik így pólót kaptak ajándékba. A helyszíni regisztráció után Baltás Adrienn rendőrzászlós, a Kiskőrösi Rendőrkapitányság Közlekedésrendészeti Osztály Balesetvizsgálója tartott tájékoztatást a versenyzőknek a KRESZ szabályairól, ezt követően Sárosi Marikával melegítettek be a rajtzónában a résztvevők. 11 órakor Domonyi László, Kiskőrös Város polgármestere indította el a versenyt, mely délután 14 órakor ért véget. A futók Akasztó és Kiskőrös között versenyeztek a kerékpárúton, a 21 kilométeren teljesítő bringások Kecelig, a 41 kilométeres távon résztvevők pedig Pirtóig tekertek. Minden versenyzőt befutóérem várt a rajt-cél kapuban, majd a város vendégei voltak egy tányér ludaskására. Az eredményhirdetés 14 órakor kezdődött, az ajándékcsomagokat Domonyi László polgármester és Csipak István maratonfutó adták át

***Adventi ünnepi hét”***

Az adventi vasárnapokon sokan jöttek be a főtérre, hogy meghallgassák Isten igéjét, illetve a városvezetés képviselőjének ünnepi beszédét. A főtéri faházaknál a Kiskőrösi Advent idején egyesületek, civil szerveződések működését segíthettük adományainkkal, gyönyörködhettünk a fellépők karácsonyra hangoló műsoraiban. A Kőrös-Körül Nők Egyesület és a Kiskőrös Rózsája Horgolókör tagjai Csányi Ibolya koordinálásával készítették a város adventi koszorúját. A HIT gyertyájának meggyújtásakor Kecskeméti Pál evangélikus lelkész hirdetett igét és Szlovák Pál önkormányzati képviselő osztotta meg gondolatait. Az Evangélikus Fúvószenekar szolgálatát hallhattuk. A REMÉNY gyertyalángja fellobbantásakor Filus Tibor képviselő mondott ünnepi beszédet, igét hirdetett és prédikált Seffer Attila esperes atya. Az estén a katolikus gyülekezet Szent József énekkara szolgált. Az ÖRÖM gyertyalángját Győri Gábor baptista lelkipásztor, Csóka Efraim, a pünkösdi gyülekezet lelkésze, valamint Szedmák Tamás alpolgármester gyújtották meg a főtéri adventi koszorún.

A SZERETET gyertyáját advent utolsó vasárnapján Domonyi László polgármester és Pénzes Péter református lelkipásztor gyújtották meg. A meghitt perceket a Kiskőrösi Református Egyházközség énekkarának szolgálata tette teljessé.

„***Petőfi Szilveszter”***

A 2019. évet is a Petőfi-kultusz jegyében búcsúztattuk, nagy költőnk 197. születésnapját is ünnepelve. A XXIII. Petőfi Szilveszter az Országos Petőfi Sándor Társaság, a Petőfi Szülőház és Emlékmúzeum, valamint Kiskőrös Város Önkormányzata szervezésében kicsit más volt, mint az eddigi ünnepek, hiszen a kulturális programok mellett a szülőház előtti megemlékezés és a polgármester serleges fogadalomtétele is a délután folyamán zajlott. A múzeum emeleti galériájában Sáfár Andrea fuvolaművész hangszeres játéka, Téglás Vajk, a KEVI gimnáziumának diákja szavalata, majd dr. Filus Erika múzeumigazgató, valamint Domonyi László polgármester beszéde után idén öt kisgyermek vette át szüleivel a sorszámozott Petőfi kötetet. A kötetátadót követően a galériában berendezett, Petőfivel kapcsolatos időszaki grafikai tárlatot „Jelet hagyni…” címmel a nemzetközi képzőművészeti alkotótáborban készült alkotásokból Babucsikné Zeikfalvy Anna grafikusművész nyitotta meg, majd Feledy Balázs művészettörténész, író mutatta be az alkalomra 600 példányban kiadott, Petőfi Sándorral kapcsolatos kortárs képzőművészeti alkotásokat egybegyűjtő, az „Ihletőnk: Petőfi” című katalógust. A Petőfi szülőház előtti megemlékezés a Himnusz után Kovács Karina szavalatával kezdődött, majd emlékbeszédet mondott dr. Székely Gábor kormányfőtanácsos, az Emberi Erőforrások Minisztériuma múzeumi főosztályának munkatársa. Felelevenítette az elmúlt korok Petőfi megemlékezéseit, s mint kiemelte: a kulturális kormányzat törekvése is az, hogy értékeink, minél szélesebb körhöz jussanak el, váljanak ismertté és megbecsülté, kulturális örökségünk, hagyományaink minél többek számára váljanak átélhetőbbé. Domonyi László polgármester serleges fogadalomtétele előtt méltatta az elmúlt közel két évszázad Petőfi-kultuszának ápolóit, kiknek köszönhető többek között az is, hogy napjainkban is áll még a nádfedeles kis házikó.

Domonyi László: 2019 szilveszterén azt fogadom, hogy felújítjuk a műemlék-épület járdáját és megoldjuk az esővíz elvezetését az épület falazatának megóvása érdekében. Az ünnepet az emlékezés és a tisztelet koszorúinak elhelyezése zárta. A Petőfi Sándor Művelődési Központban a Szilveszter Társulat előadásaival csatlakozott a Petőfi Szilveszter programsorozatához. Az éjféli pezsgős koccintást követően pedig a hagyományokhoz hűen, Lupták György evangélikus püspökhelyettes kért újévkezdő áldást és mutatta meg a jelenlévőknek Petőfi Sándor eredeti keresztelési anyakönyvi bejegyzését.

* **2020. évi városi ünnepségek és rendezvények**

A Képviselő-testület a 170/2019. számú határozatával döntött a 2020. évi rendezvények és városi ünnepségekről.

Kiskőrös Város Képviselő-testülete minden évben meghatározza mindazokat ***az állami és nemzeti ünnepeket***, amelyek méltó megemlékezéseire az önkormányzat megkülönböztetett hangsúlyt kíván helyezni. A ***városi nagyrendezvények*** megszokott színvonalú lebonyolítása érdekében kijelöli azok időpontját, a rendezvények előkészítéséért, megszervezéséért és lebonyolításáért felelős intézményeket és személyeket. A rendezvényterv tartalmazza azokat a ***kiemelkedő intézményi, egyházi és egyéb szervezésű eseményeket,*** amelyek városi jelentőséggel bírnak, és önkormányzati közreműködést igényelnek.

2020. évi városi ünnepségekről és rendezvényekről szóló 170/2019. számú képviselő-testületi határozat mellékletében foglaltak szerint Kiskőrös Város Önkormányzatának nagyszabású rendezvényei:

2020. március 15. ***Az 1848-as forradalom és szabadságharc 172. évfordulója***

2020. május 22-23-24. ***Városalapítók Napja* *Országos Rétes Fesztivál***

2020. szeptember 4-5-6. ***Kiskőrösi Szüret és Szlovák Nemzetiségi Napok 2020.***

2020. december 17-18-19. ***Adventi ünnepi hét***

2020. december 31. „***Petőfi Szilveszter”***

***Az 1848-as forradalom és szabadságharc 172. évfordulója***

A szabadságharcra emlékeztek

Március 15-én, nemzeti ünnepünk reggelén Domonyi László polgármester és Szedmák Tamás alpolgármester koszorút helyeztek el Petőfi Sándor szobránál, az 1848/49-es forradalom és szabadságharc hőseire, valamint városunk lánglelkű költőóriására, Petőfi Sándorra emlékezve.

A szobornál koszorút helyezett el az Országos Petőfi Sándor Társaság nevében Kispálné dr. Lucza Ilona és Barkóczi Ferenc is, valamint a halasi és kőrösi bringabarátok, akik a Nemzeti dal című Petőfi költeményt is elszavalták.

Hagyomány, hogy Kiskőrösön minden évben március 15-én, az 1848/49-es forradalom és szabadságharc emléknapján adja át a városi elismeréseket Kiskőrös Város Képviselő-testülete nevében Domonyi László polgármester. A kihirdetett veszélyhelyzet miatt a városvezetők azonban úgy döntöttek, hogy a kitüntetés-átadási ünnepséget, az 1956-os forradalom és szabadságharc emléknapján tartják meg. Az október 23-i rendezvény részeként, a Városháza dísztermében adták át az idei elismeréseket.

***Városalapítók Napja* *Országos Rétes Fesztivál***

302 évvel ezelőtt írta alá Wattay János és Wattay István azt a kiváltságlevelet, amelyben rögzítették a Kiskőröst benépesítő új szlovák telepesek kedvezményeit és jogait. Rájuk, az első telepesekre, az alapító Wattayakra és a kiváltságlevél aláírására emlékezünk minden évben, május 19-én. Arra, hogy azóta is itt vagyunk, gyarapodunk, ám mindez az ő rendkívüli tevékenységük nélkül aligha sikerülhetett volna.

2020 évben úgy hozta a sors, hogy a járványhelyzet miatt városunk születésnapját otthonainkban, a helyi televízión keresztül, illetve a város közösségi médiafelületein ünnepeltük. Csendesen emlékeztünk őseinkre, akik annak idején lefektették a mai Kiskőrös alapjait.

***Kiskőrösi Szüret és Szlovák Nemzetiségi Napok 2020.***

Mindnyájan tudjuk, hogy a 2020 - as esztendő sajnos nem az előzetes várakozásoknak megfelelően alakult. Napjaink legnagyobb kihívása, a koronavírus járvány miatt eddig megszokott életünk jelentősen átalakult, és nem ünnepelhettünk abban a formában, ahogyan azt az elmúlt években tehettük.

A vírus, és az ennek kapcsán fellépő gazdasági nehézségek, valamint a korlátozó jogszabályok miatt a Szüret és Szlovák Nemzetiségi Napok helyett 2020 évben a városvezetés úgy döntött, hogy Szüreti Mulatságot rendez. Talán külsőségeiben nem volt annyira látványos, mint az eddigi fesztiválok, nem láthattunk-hallhattunk országosan is jelentős előadókat, mégis, higgyék el, ugyanúgy benne volt a szervezők és a fellépők, de a szolgáltatóknak is a szíve-lelke a programsorozat összeállításakor, lebonyolításában. Igyekeztünk főként helyi előadókat, csoportokat, vállalkozásokat megszólítani, s nagy örömünkre ők partnernek bizonyultak.

Nekik is köszönhető, hogy ezen a két napon számos nívós program várta Önöket. Délelőtt a gyermekek és szüleik vehették birtokba a teret, majd az ebédet követően a már hagyományosnak mondható folklórműsorok, remek kiállítások várták az érdeklődőket. A délután második felében aztán egyre inkább a szórakozásé volt a főszerep, kiváló zenészeink több műfajban is igyekeztek az Önök kedvében járni.

A Borutcában mindkét napon finomabbnál finomabb borokat kóstolhattunk, a kézművesek udvarában hazai termékeket vásárolhattunk, vasárnap este pedig színházi előadás keretében a Szilveszter társulat művészei szórakoztatták a nagyérdeműt, akiktől újfent megtudhattuk, hogy család ellen miért is nincs orvosság.

***Adventi ünnepi hét***

A Kőrös-Körül Nők Egyesület és a Kiskőrös Városért Alapítvány tagjai, valamint a Kunság-Média Kft. részeként működő Petőfi Sándor Művelődési Központ kollektívájának köszönhetően advent első vasárnapjára elkészült városunk adventi koszorúja a „Csigás” kútnál, és Petőfi szülőháza előtt a betlehemi házikó is.

A járványhelyzet nem tette lehetővé, hogy az önkormányzat rendezvényeket szervezzen, más megoldást kerestek a városvezetők annak érdekében, hogy ne maradjon el a karácsonyvárás szép szimbóluma településünkön.

Advent első vasárnapján Pénzes Péter református lelkipásztor osztotta meg a Kiskőrös televízióban léleképítő mondatait, Gmoser András önkormányzati képviselő pedig a főtéri adventi koszorún gyújtotta meg a Hit gyertyájának lángját. A Kiskőrös Városért Alapítvány elnöke, dr. Ba Mariann is elmondta adventi gondolatait.

A második vasárnap a személyes találkozás varázsa nélkül Győri Gábor baptista lelkész, valamint Csóka Efraim pünkösdi lelkész segített ráhangolódni a várakozás időszakára, a Remény gyertyáját pedig Ungvári Ferenc önkormányzati képviselő gyújtotta meg a főtéri koszorún. Koczkásné Dulai Ildikó, a Protokon Kft. ügyvezetője otthonából mondta el nekünk szívmelengető üzenetét.

Advent harmadik vasárnapján Seffer Attila római katolikus esperes atya hirdetett igét, az Öröm gyertyáját a főtéren Pethő Attila képviselő gyújtotta meg, Kothencz Lajos pedig bensőséges gondolatait mondta el. A negyedik adventi vasárnap Kecskeméti Pál evangélikus igazgató lelkésztől kaptunk adventi útravalót, dr. Dulai Ilona háziorvos segített, hogy még jobban átérezzük advent fontosságát, a főtéri koszorún pedig Domonyi László polgármester gyújtotta meg a Szeretet gyertyájának lángját.

„***Petőfi Szilveszter”***

Nem szakadt meg a Petőfi Szilveszter hagyománya, Kiskőrös nem maradhat Petőfi Szilveszter nélkül, nem szakadhat meg a több mint két évtizedes hagyomány. Ha nyilvános programok nem is voltak, de a Kiskőrös Televízió segítségével a megemlékezést megtartották a szervezők – Kiskőrös Város Önkormányzata, valamint a Petőfi Szülőház és Emlékmúzeum - így az a nézők számára elérhetővé vált.

Dr. Filus Erika köszöntője után beszélt a Petőfi kultusz részeként megvalósuló kötetátadásról, majd Turek Miklós színművész örvendeztetett meg bennünket verseivel egy versszínház felelevenítésével. A galériában grafikai kiállítás nyílt Nágel Kornél grafikusművész munkáiból. A polgármesteri óévbúcsúztató, újévköszöntő után Domonyi László polgármester serleges fogadalomtétele következett. Az evangélikus templomban Lupták György nyugalmazott esperes mutatta be a keresztelési anyakönyvet, részletesen taglalva a bizonyítékok hosszú sorát, amelyek mind igazolják, hogy Petőfi Sándor Kiskőrösön született. Évkezdő áldás nélkül sem maradtunk Kecskeméti Pál evangélikus igazgató lelkész jóvoltából. A tisztelet és emlékezés koszorúit a nagy költőnk szülőháza falán az Országos Petőfi Sándor Társaság nevében Kispálné dr. Lucza Ilona elnök és Barkóczi Ferenc társelnök, Kiskőrös Város Önkormányzata nevében Domonyi László polgármester és dr. Turán Csaba jegyző, a Kiskőrösi Petőfi Sándor Evangélikus Gimnázium nevében Szentgyörgyiné Szlovák Mária igazgató és Kissné Zsikla Edit, a Petőfi Szülőház és Emlékmúzeum képviseletében pedig Dr. Filus Erika igazgató és Rajosné Lapid Eszter helyezték el. A Himnusz után a Szilveszter Társulat 2013-as előadásának felvétele, a Helység kalapácsa című Petőfi elbeszélő költeménye zárta a megemlékezés sorát.

1. **Közigazgatási Osztály**
   1. **Szociális és igazgatási csoport**
      1. **Igazgatási feladatok**

A Közigazgatási Osztály feladatkörébe az általános igazgatási, adóigazgatási, építéshatósági, szociális igazgatási, gyermekjóléti alapellátási és anyakönyvi feladatok tartoztak 2019. évben. 2020. évben március 1. napjáig - a 2019. évi feladatok mellet -az építéshatósági feladatok is az osztályhoz tartoztak, azt követően a hatáskör a Bács-Kiskun Megyei Kormányhivatalhoz került.

A jegyző általános igazgatási feladatai többek között – kereskedelmi engedélyek, telepengedélyezés, állatvédelem, állattartás, szálláshely-szolgáltatási engedélyek, zaj- és rezgésvédelem, panaszok, közérdekű bejelentések vizsgálata, vásár- és piac tartásának engedélyezése, zenés táncos rendezvények engedélyezése, talált dolgokkal kapcsolatos feladatok, környezetvédelmi ügyek, hulladékgazdálkodás, méhészeti tevékenység bejelentése, hatósági bizonyítványok kiadása, birtokvédelmi eljárás, termőföldek adás-vételével, ill. haszonbérletével összefüggő kifüggesztési feladatok ellátása, a hagyatéki ügyintézői feladatok, a címkezeléssel kapcsolatos feladatok, valamint a közösségi együttélés alapvető szabályaival ellentétes magatartások szankcionálásával kapcsolatos feladatok.

**2019. évben intézett, a lakosság legszélesebb körét érintő ügyek:**

* Telepengedélyezési eljárás:
* Telepengedély: 4 db
* Bejelentés-köteles ipari tevékenység nyilvántartásba vétele: 22 db
* Kereskedelmi ügyek: 86 db
* Szálláshely engedélyezése: 30 db módosítás és 2 új vendégház engedélyezése
* Szálláshely ellenőrzés: 4 db szálláshelyen történt
* Bejelentkezett méhészek száma: 42 méhész
* Birtokvédelmi eljárás: 8 db
* Termőföld kifüggesztés: 184 db
* Társasházak törvényességi felügyeleti eljárása: 2 db
* Megőrzésre leadott talált tárgyak: 8 db
* Állattartással kapcsolatos ügy: 8 db
* Zenés, táncos rendezvény: 1 db
* Hatósági bizonyítvány: 17 db
* Közösségi együttélés alapvető szabályainak megsértése eljárás keretein belül:
* szankció nyilvántartásban szereplő személyek száma: 102 fő
* megbírságolt személyek száma: 50 fő
* kiszabott bírság összege összesen: 1.280.000,- forint
* NAV részére átadott végrehajtási ügy: 13 db (ebből nem minden végrehajtás volt eredményes, nem minden pénzösszeg volt behajtható)
* Fúrt kút engedélyezése: 2 db
* Hulladékgazdálkodással kapcsolatos eljárás: 5 db
* hagyatéki, póthagyatéki ügyek száma: 317
* címkezeléssel kapcsolatos ügyek száma: 295
* 60 l-es űrtartalmú hulladéktároló edény igényléséhez kiadott igazolások: 12

Kiskőrös Város Önkormányzata Képviselő-testületének a közösségi együttélés alapvető szabályairól szóló 19/2017. (X.26.) önkormányzati rendelete 2018. január 1. napjával lépett hatályba. A rendelet alapján 2019. évben is indultak hatósági eljárások a közösségi együttélés alapvető szabályaival ellentétes magatartások elkövetőivel szemben. 2018. évhez képest 2,5 szeresére nőt a megbírságolt személyek száma és 4,13 %-kal több bírság került kiszabásra (összesen: 1.280.000,- forint) 2019. évben. A kiszabott bírságokból befolyt összeg 550.000,- forint, a Nemzeti Adó- és Vámhivatalnak végrehajtásra átadott összeg 730.000,- forint.

**2020. évben intézett, a lakosság legszélesebb körét érintő ügyek:**

* Telepengedélyezési eljárás:
* Telepengedély: 1 db
* Bejelentés-köteles ipari tevékenység nyilvántartásba vétele: 13 db
* Kereskedelmi ügyek: 75 db
* Szálláshely engedélyezése: 8 db módosítás és 1 új szálláshely engedélyezése
* Szálláshely ellenőrzés: 6 db szálláshelyen történt
* Bejelentkezett méhészek száma: 49 méhész
* Birtokvédelmi eljárás: 8 db
* Termőföld kifüggesztés: 210 db
* Társasházak törvényességi felügyeleti eljárása: 1 db
* Megőrzésre leadott talált tárgyak: 4 db
* Állattartással kapcsolatos ügy: 3 db
* Zenés, táncos rendezvény: 0 db
* Hatósági bizonyítvány: 17 db
* Közösségi együttélés alapvető szabályainak megsértése eljárás keretein belül:
* szankció nyilvántartásban szereplő személyek száma: 99 fő
* megbírságolt személyek száma: 47 fő
* kiszabott bírság összege összesen: 1.520.000,- forint
* NAV részére átadott végrehajtási ügy: 7 db (ebből nem minden végrehajtás volt eredményes, nem minden pénzösszeg volt behajtható)
* Fúrt kút engedélyezése: 10 db
* Hulladékgazdálkodással kapcsolatos eljárás: 4 db
* Hagyatéki, póthagyatéki ügyek száma: 305
* Címkezeléssel kapcsolatos egyedi ügyek száma: 295
* Közterület átnevezés: 2 utca átnevezésére került sor (a Szűcs József utca elnevezése Seres Sámuel utcára, a Gorkij utca elnevezése Hétház utcára változott)
* Közterület teljes felülvizsgálata (házszámozás módosítása): 5 utcában (Béke utca, Esze Tamás utca, Kurucz Zsuzsanna utca, Madách Imre utca, Szendrey Júlia utca)
* 60 l-es űrtartalmú hulladéktároló edény igényléséhez kiadott igazolások: 6 db

Kiskőrös Város Önkormányzata Képviselő-testületének a közösségi együttélés alapvető szabályairól szóló 19/2017. (X.26.) önkormányzati rendelete alapján 2020. évben is indultak hatósági eljárások a közösségi együttélés alapvető szabályaival ellentétes magatartások elkövetőivel szemben. 2019. évhez képest 1%-kal csökkent a közigazgatási bírsággal sújtott magánszemélyek száma, viszont az ismétlődő szabályszegések miatt nőtt a kiszabott bírság összege. A 2019. évi 1.280.000,- forint bírsághoz képest 2020. évben 1.520.000,- forintra nőtt a kiszabott közigazgatási bírságok összege. A kiszabott bírságokból a szabályszegők által befizetett összeg 378.000,- forint, a Nemzeti Adó- és Vámhivatalnak végrehajtásra átadott kb. 1.000.000,- forintnyi összeg, a többi végrehajtás folyamatban van.

**Az anyakönyvi eljárás során végzett feladatok, ügy db számok 2019-ben:**

- születés anyakönyvezése nem történt

- házasságkötés anyakönyvezése 103

- haláleset anyakönyvezése 115

- anyakönyvi kivonat kiállítása iránti kérelem 588

- születés rögzítése papír alapú anyakönyvből EAK rendszerbe 336

- házasság rögzítése papír alapú anyakönyvből EAK rendszerbe 113

- haláleset rögzítése papír alapú anyakönyvből EAK rendszerbe 15

- születendő gyermekre tett apai elismerő nyilatkozatok 34

- születési családi- és utónév változtatási kérelem 4

- házassági névmódosítási kérelem 39

- SZÉP korú polgárok köszöntésének megszervezése 13

- egyszerűsített honosítási okirat 13

- hazai anyakönyvezési kérelem 10

Az anyakönyvi feladatoknál 2018. évhez képest 24 házasságkötéssel több anyakönyvezés történt, 17-tel több kiskőrösi haláleset került anyakönyvezésre és 27-tel több anyakönyvi kivonat került kiállításra.

**Az anyakönyvi eljárás során végzett feladatok, ügydarab számok 2020-ban:**

- születés anyakönyvezése nem történt

- házasságkötés anyakönyvezése 107

- haláleset anyakönyvezése 118

- anyakönyvi kivonat kiállítása iránti kérelem 541

- születés rögzítése papír alapú anyakönyvből EAK rendszerbe 298

- házasság rögzítése papír alapú anyakönyvből EAK rendszerbe 96

- haláleset rögzítése papír alapú anyakönyvből EAK rendszerbe 29

- születendő gyermekre tett apai elismerő nyilatkozatok 26

- születési családi- és utónév változtatási kérelem 5

- házassági névmódosítási kérelem 29

- SZÉP korú polgárok köszöntésének megszervezése 10

- egyszerűsített honosítási okirat 12

- hazai anyakönyvezési kérelem 1

Az anyakönyvi feladatoknál 2019. évhez képest 4 házasságkötéssel több anyakönyvezés történt, 3 fővel több kiskőrösi haláleset került anyakönyvezésre.

2020. január 1-jétől módosult az anyakönyvi eljárásról szóló 2010. évi I. törvény (a továbbiakban: At.). Az At. módosításának célja az anyakönyvi eljárások egyszerűsítése. A módosítások eredményeként bővültek az anyakönyvvezetők feladatai:

* közvetlenül az anyakönyvvezető gondoskodik az elhunyt személy személyazonosító igazolványa és lakcímét igazoló hatósági igazolványa érvénytelenítése tényének a hatósági igazolvány nyilvántartásba való bejegyzéséről;
* az anyakönyvvezető hatáskörébe kerültek az ismeretlen holttest anyakönyvezésével összefüggő hatáskörök;
* az anyakönyvvezető a nem magyar állampolgár anyakönyvi eseményéről közvetlenül értesíti az érintett állampolgársága szerinti állam Magyarországra akkreditált külképviseletét, annak hiányában a külpolitikáért felelős minisztert.

**Szociális ellátás, gyermekjóléti alapellátás**

A gyermekek védelméről és a gyámügyi igazgatásról szóló 1997. évi XXXI. törvény (a továbbiakban: Gyvt.) értemében a gyermekek védelmét pénzbeli, természetbeni és személyes gondoskodást nyújtó gyermekjóléti alapellátások, illetve gyermekvédelmi szakellátások, valamint a hatósági intézkedések biztosítják.

Az önkormányzat a gyermekek védelmét pénzbeli, természetbeni ellátásokkal, személyes gondoskodást nyújtó gyermekjóléti alapellátásokkal biztosítja.

A szociálisan rászoruló személyek - a szociális pénzbeli és természetbeni ellátások kiegészítéseként - Kiskőrös Város Önkormányzata Képviselő-testületének a szociális ellátásokról szóló 7/2015. (II. 26.) önkormányzati rendelete alapján települési támogatásban és rendkívüli települési támogatásban részesülhetnek.

A rendszeres települési támogatás

* a szociális alapszolgáltatás keretében nyújtott étkeztetés hozzájárulásához, valamint
* gyógyszerkiadások viseléséhez nyújtott támogatás.

A rendkívüli települési támogatás az alábbi létfenntartási gond fennállása esetén nyújtott támogatás:

* válsághelyzetben lévő várandós anya gyermekének megtartásához,
* a nevelésbe vett gyermek családjával való kapcsolattartás,
* a gyermek családba való visszakerülésének elősegítése,
* a gyermek hátrányos helyzete miatt a család anyagi segítségre szorul,
* a gyermek iskoláztatása,
* a családban egyidejűleg három vagy több gyermek születik,
* fűtési időszak,
* a lakásfenntartás havi költsége meghaladja az öregségi nyugdíj mindenkori legkisebb összegének 80%-át,
* a megélhetést érintő előre nem tervezett többletkiadás esetén.

Rendkívüli települési támogatás nyújtható létfenntartást veszélyeztető rendkívüli élethelyzet

* elemi kár bekövetkezése,
* haláleset,
* a kérelmező családjában élő személy, tartós, legalább 20 napot meghaladó kórházi kezelése esetén.

2019-2020. években a szociális támogatások kifizetése pénzbeli kifizetéssel és közüzemi szolgáltatóhoz történő utalással történt.

2019. évben az Önkormányzat az alábbi pénzbeli és természetbeni ellátásokat biztosította:

|  |  |
| --- | --- |
| **Szociális támogatás neve** | **Ellátottak száma** |
| rendszeres gyermekvédelmi kedvezmény | 197 fő |
| lakbértámogatás | 0 fő |
| települési támogatás (gyógyszer) | 0 fő |
| települési támogatás (étkeztetés) | 12 fő |
| rendkívüli települési támogatás | 88 fő 105 esetben |
| szociális célú tűzifa támogatás | 40 fő |
| köztemetés | 0 fő |
| BURSA Hungarica Ösztöndíj | 11 fő | |

2019. évben szociális ellátásokra - rendkívüli települési támogatás, települési támogatás (étkeztetés) – 2.205.524,- Ft került kifizetésre.

2020. évben az Önkormányzat az alábbi pénzbeli és természetbeni ellátásokat biztosította:

|  |  |
| --- | --- |
| **Szociális támogatás neve** | **Ellátottak száma** |
| rendszeres gyermekvédelmi kedvezmény | 180 fő |
| lakbértámogatás | 0 fő |
| települési támogatás (gyógyszer) | 0 fő |
| települési támogatás (étkeztetés) | 11 fő |
| rendkívüli települési támogatás | 70 fő 93 esetben |
| szociális célú tűzifa támogatás | 53 fő |
| köztemetés | 2 fő |
| BURSA Hungarica Ösztöndíj | 7 fő | |

2020. évben szociális ellátásokra - rendkívüli települési támogatás, települési támogatás (étkeztetés) – 1.762.749,- Ft került kifizetésre.

Bursa Hungarica Felsőoktatási Önkormányzati Ösztöndíjpályázaton belül a szociálisan rászoruló felsőoktatási hallgatók tanulmányainak támogatására az Önkormányzat a 2019. évi költségvetésében 550.000,-Ft, a 2020. évi költségvetésében 325.000,-Ft előirányzatot biztosított.

A szünidei gyermekétkeztetés keretében a Gyvt. alapján a szülő, törvényes képviselő kérelmére a déli meleg főétkezést 2019. és 2020. évben is biztosította az Önkormányzat a hátrányos helyzetű gyermek és a rendszeres gyermekvédelmi kedvezményben részesülő, halmozottan hátrányos helyzetű gyermek részére

a) a bölcsődében, óvodai nevelésben részesülő gyermekek számára a bölcsődei ellátást nyújtó intézmény és az óvoda zárva tartásának időtartama alatt valamennyi munkanapon,

b) az a) pont alá nem tartozó gyermekek számára a nyári szünetben legalább 43 munkanapon, legfeljebb a nyári szünet időtartamára eső valamennyi munkanapon.

2019. évben az Önkormányzat a szünidei gyermekétkeztetés keretében az évközi szünet időtartama alatt:

* tavaszi szünetben: 3 fő részére 2 munkanapon
* őszi szünetben: senki nem kérte
* téli szünetben: senki nem kérte
* nyári tanítási szünetben: 4 fő részére 43 munkanapon biztosította ingyenesen a déli meleg főétkezést a Ts Gastro Kft. tálalókonyháján.

2020. évben az Önkormányzat a szünidei gyermekétkeztetés keretében az évközi szünet időtartama alatt:

* tavaszi szünetben: 9 fő részére 2 munkanapon
* őszi szünetben: senki nem kérte
* téli szünetben: senki nem kérte
* nyári tanítási szünetben: 21 fő részére 11 munkanapon biztosította ingyenesen a déli meleg főétkezést az Eatrend Kft. tálalókonyháján.

Rendőrség megkeresésére 2020-évben a szabálysértésekről, a szabálysértési eljárásról és a szabálysértési nyilvántartási rendszerről szóló 2012. évi II. törvény 147. § (5a) bekezdése alapján **6 esetben**, bíróság megkeresésére a Gyvt. 130. § (4) bekezdése alapján **5 esetben**, valamint a Gyvt. 130. § (3) bekezdése alapján gyámhatósági ügyekben gyámhivatal megkeresésére **23 esetben** helyszíni szemlén **környezettanulmány**ban kerültek rögzítésre a megkeresésében szereplő személyre vonatkozó vagyoni, szociális, egészségügyi, kulturális, lakás- vagy egyéb körülmények.

2020. január 1-jétől a gyermekvédelmi és gyámügyi feladat- és hatáskörök ellátásáról, valamint a gyámhatóság szervezetéről és illetékességéről szóló 331/2006. (XII. 23.) Korm. rendelet több ügytípust rendelt a jegyző hatáskörébe:

* A jegyzőt jelöli ki a hozzátartozók közötti erőszak miatt alkalmazható távoltartásról szóló 2009. évi LXXII. törvény szerinti **családvédelmi koordinációért felelős szervként**. A családvédelmi koordinációért felelős szervként **4 esetben** látott el a jegyző a hozzátartozók közötti erőszak megelőzéséhez kapcsolódó feladatokat, melynek keretében tájékoztatást adott a bántalmazottnak és a bántalmazónak az alkalmazható intézkedésekről, a bántalmazottat megillető jogosultságokról, igénybe vehető szolgáltatásokról, további jogkövetkezményekről.

* Nagykorú apa esetében a jegyző veszi fel a teljes hatályú apai elismerő nyilatkozatot.
* A **gyermek családi jogállásának rendezése** érdekében a jegyző állapítja meg a gyermek családi és utónevét. **13** ilyen **eljárás** volt 2020. évben.
* Hozzájárul a gyermeknek az apaság megállapítása iránti perében az anya pertársként való részvételéhez.
* Megállapítja az ismeretlen szülőktől származó gyermek és képzelt szülő adatait.

**2.2. Adó csoport**

A helyi adókról szóló 1990. évi C. törvény felhatalmazása alapján Kiskőrös Város Önkormányzatának Képviselő-testülete a helyi adók közül

* magánszemély kommunális adóját
* helyi iparűzési adót és
* idegenforgalmi adót vezetett be az illetékességi területén.

A helyi iparűzési adónál adómentesség illeti meg

1. azt a vállalkozót, akinek az adóévben folytatott tevékenységéből származó vállalkozási szintű adóalapja nem haladja meg a 900.000 forintot.
2. azt a háziorvos, védőnő vállalkozót, akinek a vállalkozási szintű iparűzési adóalapja az adóévben nem haladja meg a 20 millió forintot.

A magánszemély kommunális adójánál 50 %-os adókedvezményben részesül

1. a külterületen fekvő lakás és gépjárműtároló,
2. a szennyvízcsatorna létesítése céljából hozzájárulást fizető magánszemély a beruházással érintett ingatlana után abban az esetben, ha a beruházással érintett ingatlanát a közműhálózatra annak kiépítését követő 1 éven belül a közszolgáltató szervezet által kiállított igazolás szerint rákötötte. A magánszemély a kedvezmény igénybevételére a támogatással csökkentett évi befizetés összegéig jogosult a rákötést követő év január 1. napjától, de legfeljebb 4 évig.
3. kérelmére a tulajdonában, haszonélvezetében lévő, kizárólag általa és a Polgári Törvénykönyvről szóló 2013. évi V. törvény szerinti közeli hozzátartozója által lakott lakás után az a magánszemély, aki 62. életévét betöltötte, feltéve, hogy a vele együtt lakó közeli hozzátartozó – a házastárs kivételével - nem rendelkezik a szociális igazgatásról és szociális ellátásokról szóló 1993. évi III. törvény szerinti jövedelemmel.

2019. évben szennyvízcsatorna létesítése miatt 11 személy, 2020. évben 1 személy, 62 év felettiek közül pedig 2019 évben 54 személy, 2020. évben 47 személy kérte a magánszemély kommunális adója 50 %-os adókedvezményét.

2019. évben befolyt adóbevételek:

• magánszemélyek kommunális adója: 60,9 millió Ft (adózók száma: 5709 fő)

• helyi iparűzési adó: 982 millió Ft (adózók száma: 2262 fő)

• gépjárműadó: 40% helyben maradó: 60 millió Ft

60% kincstár: 90 millió Ft (adózók száma: 6116 fő)

• idegenforgalmi adó: 8,8 millió Ft (adózók száma 19 fő)

Magánszemélyek kommunális adója

• méltányossági törlés: 21 főnél 247.000 Ft összegben

• 62. év felettiek adókedvezménye: 9,7 millió Ft összegben (1900 fő esetében)

Helyi iparűzési adó

* adóalaphoz kötött mentesség (900 ezer forint alatti adóalap):
* mentes bevétel 445 millió Ft
* bevétel 2 %-a /adókiesés/ 8,9 millió Ft
* 600.000,- Ft alatti bevétel miatt nyilatkozatot tevők létszáma: 210 fő

Végrehajtási intézkedések:

* hatósági átutalási megbízás (inkasszó): 126 tétel 30,70 millió forint összegben
* munkabér és nyugdíj letiltás: 32 főnél 383 ezer forint összegben
* társhatóság által végrehajtott: 3 tétel 3,76 millió forint összegben

Végrehajtási intézkedés során befolyt összeg összesen: 34,85 millió forint.

Az adózás rendjéről szóló 2017. évi CL. törvény szerint a magánszemély kommunális adója ellenőrzése céljából az önkormányzati adóhatóság megkeresésére az ingatlanügyi hatóság adatot szolgáltatott az önkormányzat illetékességi területén található, a nyilvántartásában szereplő valamennyi ingatlan 2019. január 1-jén hatályos adatairól, mely alapján 41 adózó került bevallási kötelezettség elmulasztása miatt felszólításra. Az adózók bevallási kötelezettségük teljesítése után 828.000,- forint magánszemély kommunális adóját fizettek be a költségvetésbe.

2020. évben befolyt adóbevételek:

• magánszemély kommunális adója: 64.9 millió Ft (adózók száma: 5760 fő)

• helyi iparűzési adó: 902 millió Ft (adózók száma: 2359 fő)

• gépjárműadó: 162 millió Ft (adózók száma: 6238 fő) 100 % a Magyar Államkincstárnak került átutalásra.

• idegenforgalmi adó: 2 millió Ft (adózók száma 21 fő)

Magánszemély kommunális adója

• méltányossági törlés: 20 főnél 231.500 Ft összegben

• 62. év felettiek adókedvezménye: 12,5 millió Ft összegben (1841 fő esetében)

Helyi iparűzési adó

* adóalaphoz kötött mentesség (900 ezer forint alatti adóalap):
* mentes bevétel 367,9 millió Ft
* bevétel 2 %-a (adókiesés) 7,3 millió Ft
* 600.000,- Ft alatti bevétel miatt nyilatkozatot tevők létszáma: 210 fő

Végrehajtási intézkedések:

* hatósági átutalási megbízás (inkasszó): 118 tétel 25,5 millió forint összegben
* munkabér és nyugdíj letiltás: 5 főnél 130 ezer forint összegben
* társhatóság által végrehajtott intézkedés nem történt.
* Végrehajtási intézkedés során befolyt összeg összesen: 26 millió forint.

Az adózás rendjéről szóló 2017. évi CL. törvény szerint a magánszemély kommunális adója ellenőrzése céljából az önkormányzati adóhatóság megkeresésére az ingatlanügyi hatóság adatot szolgáltatott az önkormányzat illetékességi területén található, a nyilvántartásában szereplő valamennyi ingatlan 2020. január 1-jén hatályos adatairól, mely alapján 409 adózó került bevallási kötelezettség elmulasztása miatt felszólításra. A felszólításra 2020. évben 289 bevallás érkezett. Az adózók bevallási kötelezettségük teljesítése után 3,4 millió forint magánszemély kommunális adóját fizettek be a költségvetésbe.

A hagyatéki eljárásról szóló 2010. évi XXXVIII. törvény 26. § (1) bekezdés alapján a hagyatéki leltárba felvett ingatlanok értékéről 1088 esetben került az illetékekről szóló 1990. évi XCIII. törvény szerint adó- és értékbizonyítvány kiállításra.

**2.3. Építéshatósági Csoport**

Az elsőfokú építésügyi hatósági feladatokat 2019. évben Akasztó, Csengőd, Kaskantyú, Kiskőrös, Páhi, Soltszentimre, Tabdi, Bócsa, Soltvadkert, Tázlár, Kecel, Imrehegy, Császártöltés, Fülöpszállás, Izsák illetékességi területén kellett ellátni.

A fenti településekre vonatkozóan kiadott döntések száma a következő:

* építési engedély határozat: 53 db
* módosított építési engedély határozat: 9 db
* bontási engedély határozat: -
* fennmaradási és továbbépítési engedély: 3 db
* fennmaradási és használatbavételre vonatkozó engedély: 4 db
* használatbavételi engedély: 31 db
* használatbavétel tudomásulvétele hallgatással: 8 db
* függő hatályú döntések száma: 143 db
* hatósági bizonyítványok (tervezés elősegítésére, ingatlan nyilvántartási átvezetéshez) száma: 91 db

Az Építéshatósági Csoportnál **2019. évben a döntések száma** (határozatok, hatósági bizonyítványok, megtagadott hatósági bizonyítványok, végzések, szakhatósági állásfoglalások, használatbavétel tudomásulvétele hallgatással) összesen: **943 db**

A jegyzők általános elsőfokú építéshatósági hatásköre 2020. február 29. napjával megszűnt. A jegyzők helyett a kormányhivatalok látják el 2020. március 1. napjától az építéshatósági feladatokat.

A fenti településekre vonatkozóan kiadott döntések száma a következő:

* építési engedély határozat: 13 db
* módosított építési engedély határozat: -
* bontási engedély határozat: -
* fennmaradási és továbbépítési engedély: 1 db
* fennmaradási és használatbavételre vonatkozó engedély: 1 db
* használatbavételi engedély: 14 db
* használatbavétel tudomásulvételi engedély: 8 db
* használatbavétel tudomásulvétele hallgatással: 2 db
* függő hatályú döntések száma: 35 db
* hatósági bizonyítványok (tervezés elősegítésére, ingatlan nyilvántartási átvezetéshez) száma: 27 db

Az Építéshatósági Csoportnál **2020. év első két hónapjában a döntések száma** (határozatok, hatósági bizonyítványok, végzések, szakhatósági állásfoglalások, használatbavétel tudomásulvétele hallgatással) összesen: **123 db**

1. **Pénzügyi Osztály**

A Kiskőrösi Polgármesteri Hivatalban a gazdasági – pénzügyi feladatokat a Pénzügyi osztály látja el. Az osztály feladata - mint a hivatal gazdasági szervezete, önállóan működő és gazdálkodó szervezet – az önkormányzat, a hivatal, valamint a hozzá rendelt önállóan működő intézmények, a Kiskőrösi Többcélú Kistérségi Társulás és a Kiskőrös és Térsége Ivóvízminőség-javító Önkormányzati Társulás pénzügyi-gazdasági feladatainak ellátása. Együttműködési megállapodás alapján a pénzügyi osztály látja el a szlovák, német és cigány nemzetiségi önkormányzat gazdálkodásával kapcsolatos feladatokat is. Ez azt jelenti, hogy összesen 11 gazdálkodási szervezet tekintetében kerül ellátásra a feladat, amely feladatokat az osztályvezetővel együtt összesen 9 fő látja el.

A pénzügyi osztály dolgozóinak feladatköre igen szerteágazó, mivel szinte minden önkormányzati és hatósági feladatnak van bizonyos mértékű pénzügyi háttere.

A jellemző állandó, korábbi években is meglévő feladatok az osztály munkájában a következők:

* költségvetési rendelet előkészítése
* havi, negyedéves és éves jelentések készítése
* éves beszámoló elkészítése, zárszámadási rendelet előkészítése
* likviditási, pénzügyi tervek készítése
* könyvelési feladatok, bizonylati rend
* számlavezetés, készpénzforgalom
* tárgyi eszköznyilvántartás
* beruházási statisztikák készítése
* leltározás, selejtezés
* bérgazdálkodás
* pályázatokhoz kapcsolódó feladatok
* a törvény által előírt szabályos működéshez szükséges szabályzatok (számviteli politika, gazdálkodási szabályzat,) elkészítése és a szükséges változások átvezetése, aktualizálás
* a város területén a tanulói közétkeztetési térítési díjak – óvodák és a saját bölcsőde kivételével – számlázása, begyűjtése, összesítése, befizetése, a szolgáltatónál az étkeztetés megrendelése
* adóalanyiságból adódó és az ehhez kapcsolódó bevallások, jelentések készítése a NAV felé

2018. január 1. napjától az ASP rendszer Gazdálkodási modul használatával tartjuk nyilván a kötelezettségvállalásokat, valamint a program biztosítja a bank, pénztár, bér, előirányzat, nettó finanszírozás, tárgyi eszközök állományváltozása és egyéb pénzforgalmi események könyvviteli nyilvántartásokban való rögzítését. A rendszer használata távüzemi kapcsolattal működik.

Az Mötv. 114.§ (2) bekezdésében elrendelt állam által biztosított elektronikus információs önkormányzati rendszerhez (ASP) való csatlakozásra való felkészülés - a gazdálkodási szakrendszer vonatkozásában az önkormányzati ASP rendszerről szóló 257/2016.(VIII.31.) Korm.rendeletben előírtak szerint – már 2017. IV. negyedévében elkezdődött, hogy az átállás 2018. január 1. napjával megtörténhessen. Az adatállomány felülvizsgálatra került, így a kötelezettség és követelés állomány, a befejezetlen beruházások és a partner adatállomány, valamint a tárgyi eszközök és a vagyonkataszter egyeztetése, a leltározások, selejtezések fokozott ellenőrzése is megtörtént. A migráció során a beállításvarázsló futtatásához szükséges volt az egész gazdálkodási rendszer újragondolására az új rendszer sajátosságaihoz igazodva (a felhasználók, szerepkörök, feladatok meghatározása, az intézményi adatok összegyűjtése, …), amelyek rögzítésre is kerültek az ASP-ben. Az új rendszer beállításához, használatához szükséges a folyamatos tanulás az ASP tesztrendszerben és oktatási felületen is, az éles rendszerrel párhuzamosan. Ez a váltás nagyon nagy figyelmet, előkészületet és sok-sok többletmunkát jelentett és jelent a mai napig a rendszer tagoltsága és állandó változása miatt a pénzügyi osztály minden dolgozója számára. A rendszer a bevezetés óta folyamatos fejlesztés alatt áll a felhasználók által jelzett kérések, javaslatok, problémák és a törvényi változások miatt is.

A rendszer tagoltságát jól jellemzi pl. egy szállítói számla útja. A beérkező szállítói számla az iktató irodába kerül érkeztetésre, majd a számlát teljesítés igazoltatni kell az illetékes kollegával. Ezután történik meg a számla rögzítése úgy, hogy az ASP Iratkezelési moduljában kapott érkeztetési számmal lehet csak a számlát ASP Gazdálkodási moduljába átemelni, az előzetesen rögzített kötelezettségvállaláshoz kapcsolni és ekkor készül az utalványrendelet. Majd a gazdálkodási szabályzatban rögzítetteknek megfelelően igazoltatni kell az érvényesítővel, a kötelezettségvállalóval és az utalványozóval. Ezután kerülhet a számla átutalásra a szállító részére úgy, hogy a rögzített tétel átemelhető a bank elektronikus rendszerébe. Az elkészült bankszámla kivonat elektronikusan letölthető és beemelhető az ASP gazdálkodási moduljába és ekkor kerülnek a tételek könyvelésre. Minden egyes számla három kollega kezén megy át, mire a tétel lekönyvelésre kerül, de előzetesen a szerződést egy negyedik személy már rögzítette, így tud megvalósulni a folyamatba épített ellenőrzés.

Az Áfa törvény számlaadat-szolgáltatási kötelezettségre vonatkozó szabályai 2020. július 1-től megváltoztak, az adatszolgáltatásra kötelezett számlák köre jelentősen kibővült – gyakorlatilag csak a magánszemély részére kiállított számla nem vált adatkötelessé, emiatt a kézi számlák kiállítása június 30. napjától minden intézményben megszüntetésre került. Július 1. napjától csak számlázó programmal kerülnek számlák kiállításra - egyetlen kivétellel (önkormányzat, ravatalozó) -, hogy az adatszolgáltatási kötelezettségnek plusz időráfordítás nélkül eleget lehessen tenni és ezzel az adatszolgáltatási hibázási lehetőség is kizárásra került.

Ezt megelőzően is csak az intézményeknél és a ravatalozó használathoz kapcsolódóan készült kézi számla. Az Egészségügyi, Gyermekjóléti -és Szociális Intézménynél minden hónapban sok számla készül, ezért már öt~~-~~hat éve számlázó programmal kerülnek kiállításra a számlák, de a polgármesteri hivatalban a hivatalnál rendelkezésre álló számlázó programmal került megoldásra. Július 1. napjától az Egészségügyi, Gyermekjóléti -és Szociális Intézmény és a Petőfi Szülőház és Emlékmúzeum intézmény részére elérhetővé vált az ASP Gazdálkodási modulja távüzemi kapcsolattal. A Petőfi Szülőház és Emlékmúzeumnál nem a kiállításra kerülő számlák nagy száma, hanem a hétvégi és ünnepi nyitvatartás alatti számlák készítése miatt vált szükségessé a rendszer elérhetősége. A pénzügyi osztály mindkét intézmény részére az ASP rendszer használatát, a program számlázási részét bemutatta, megtanította. A Petőfi Sándor Városi Könyvtár és a Kiskőrösi Óvodák számlázását a 2020. júliusi változás óta a pénzügyi osztály vette át.

A 2019. évi és 2020. évi beérkező számlák darabszámát és intézményenkénti megoszlását az alábbi diagram szemlélteti:

Az önkormányzat választott számlavezető pénzintézete 2014. július 1. napjától a K & H Bank Zrt, amely bankszámlaszerződés és a kapcsolódó folyószámlahitel szerződés 3 éves határozott időtartamra - 2017.06.30. napjáig – szólt. A szerződés új beszerzési eljárás eredményeképpen újból 3 év határozott időtartamra - 2020.06.30. napjáig -megkötésre került a K & H Bank Zrt-vel. A következő 3 év nyertese újból a K & H Bank Zrt lett, a szerződés lejárata 2020.06.30. napja. A lejárat miatt 2020. áprilisában szükségessé vált új ajánlattételi felhívás kiírása, a legjobb ajánlat most is a K & H Bank Zrt.-től érkezett. A beszerzési eljárás eredményeképpen újból 3 év határozott időtartamra - 2023.06.30. napjáig - megkötésre került a bankszámlaszerződés és a kapcsolódó folyószámlahitel szerződés a K & H Bank Zrt-vel. A bankolás elektronikusan történik, a K&H Electra rendszeren keresztül kerül lebonyolításra.

A szabadon választott számlavezető pénzintézet mellett – törvényi változások miatt – a beruházási alszámlák a Magyar Államkincstárnál kerülnek megnyitásra. A 2018-as évben a számlákon a bankolás még papír alapon történt a kis számú forgalom miatt. A 2019-es évben – a projektek előrehaladásával - megkötésre került itt is az elektronikus bankolási lehetőség a Giro Zrt.-vel, mivel a Magyar Államkincstárnál vezetett számlák esetében csak ezen a rendszeren keresztül lehetséges.

A 2020-as évben a K& H Bank Zrt-nél 8 db alszámla, a Magyar Államkincstárnál 1 db alszámla került megnyitásra, amely elsősorban kártyafedezeti alszámlák megnyitása miatt volt szükséges.

A pénzügyi osztály által kezelt önkormányzati, intézményi, nemzetiségi bankszámlák (fizetési számla és alszámlák) száma jelentős, összesen 97 db számla, amelyből 83 db a K&H Bank Zrt.-nél és 14 db Magyar Államkincstárnál vezetett számla. A 97 db számla kezelése nagyon nagy odafigyelést kíván.

Kihívást jelentett, hogy választott pénzintézetünk, a K&H Bank Zrt. a Kiskőrösi Fiókjában – természetesen több más fiókjában is – 2020. július 1. napjától megszüntette a fióki pénztárát és a széfszolgáltatást is, azaz készpénzes be-és kifizetés a bankfiókokban ettől az időponttól nem lehetséges. Az önkormányzat és intézményei csak egy fizetési számlával rendelkezhetnek, így más banknál erre a célra számla nem nyitható. Az önkormányzat készpénzforgalma összegét tekintve alacsony, de bizonyos feladatok ellátása készpénzforgalom nélkül teljeskörűen nem oldható meg, így pl. az ellátmányok felvétele/visszafizetése, a gyermekétkeztetési térítési díjak, a szociális gondozottak térítési díjfizetése és a kapcsolódó költőpénzek kezelése (a széfszolgáltatás emiatt volt szükséges), a könyvtári és a múzeumi belépőjegy befizetések bonyolításához elengedhetetlen. A készpénzes forgalom csak bankjegykiadó automatán keresztül bonyolítható, így emiatt bankkártyafedezeti alszámlák megnyitása vált szükségessé. Tovább bonyolítja a helyzetet, hogy az egyes tételek ritkán végződnek ötszáz vagy ezer forintra, de a helyzet kezelhető, csak körülményesebb, mint eddig volt. Az irány minden területen ez, hogy a készpénzes forgalom a lehető legkevesebb legyen, tehát a helyzetet meg kellett oldani.

2014. év novembere óta az önkormányzat fizetési számlájára és három adónemben – kommunális adó, gépjármű adó és iparűzési adó – az adószámlákra bankkártyás befizetést is elfogadunk. Az önkormányzat fizetési számlájához mobil terminál kapcsolódik, amely a hivatal pénztárában működik, de ezzel a terminállal lehetséges az étkeztetés befizetése bankkártyával az óvodákban és az általános iskolában a helyszínen is.

2020. év június végén a fizetőkártya-elfogadási szerződés megkötésre került a Petőfi Szülőház és Emlékmúzeummal, így júliustól itt is lehetséges a bankkártyával történő fizetés.

2014. január 1-től az államháztartás szerveinek könyvvitelére és beszámoló készítésére vonatkozó új szabályok léptek életbe, ami alapján teljesen új könyvelési rendszer szerint folyik a munka, minden gazdasági eseményt egyrészt a pénzügyi számvitel, másrészt a költségvetési számvitel szerint is könyvelni kell, a költségvetési szervekre eddig nem vonatkozó időbeli elhatárolások számvitele is megjelent a könyvelés során, illetve eredményszemléletben is be kell mutatni a gazdálkodást. Az új rendszerre való áttérés nagyon nagy feladat volt, amely a legnagyobb változást jelentette az államháztartás számviteli-pénzügyi rendszerében, és amely a mai napig folyamatos változtatásokon megy keresztül, a változások követés érdekében a tanulás is folyamatos.

Az önkormányzati vagyon folyamatos, megfelelően részletezett nyilvántartásainak vezetése szintén a szervezeti egység feladatai közé tartozik, a vagyonkimutatás, valamint a mérleg adatainak és az abban található adatokat alátámasztó főkönyvi és analitikus nyilvántartási adatok alapján, a vagyongazdálkodási szabályok folyamatos figyelembevételével történik. Az új számviteli szabályozás alapján az önkormányzat vagyonát elkülönítetten költségvetési szervenként, valamint önkormányzati szinten összesítve is ki kell mutatni. Ennek megfelelően a korábbi évektől eltérően a tárgyi eszközök nyilvántartásában is biztosítani kell az elkülöníthetőséget. Gondoskodni kell továbbá az önkormányzati vagyontárgyak értékének és annak változásának a nyilvántartásokon való átvezetéséről is.

2014. év október 1. napja óta az önkormányzat nem befektetési tanácsadó cég közreműködésével biztosítja az átmenetileg szabad pénzeszközök elhelyezését, hanem a pénzügyi osztály segítségével a polgármester kezeli.

A 2019-es évben új adósságot keletkeztető ügylet bonyolítása is történt.

Új hitel beszerzési eljárás került elindítására két beruházáshoz kapcsolódóan, majd megkötésre is került – kormányzati hozzájárulást követően az 1630/2019. (XI.8.) Kormány határozat 1. melléklete alapján – a beruházási/fejlesztési hitelszerződés, melynek összege 350 millió Ft, amelyből 250 millió Ft Kiskőrös-Tabdi elágazásig tervezett kerékpárút megvalósítására, 100 millió Ft földes út (Széles út) szilárd burkolattal történő ellátásához került felvételre.

A 2017-es évben került megkötésre – kormányzati hozzájárulást követően az 1607/2017. (IX.5.) Kormány határozat alapján - új óvoda építése fejlesztési célhoz kapcsolódóan 570 millió Ft ügyletértékű beruházási/fejlesztési hitelszerződés a K & H Bank Zrt-vel. Ezen szerződés módosítására került sor a 2019-es évben, mert a hitelkeret rendelkezésre tartási ideje 2019.augusztus 30-án lejárt volna, a módosított rendelkezésre tartási időszak vége 2020. december 31. napja.

A 2020-as évben új adósságot keletkeztető ügylet bonyolítása nem történt, csak a már megkötött földes út (Széles út) szilárd burkolattal történő ellátásához rendelkezésre álló 100 millió Ft összegű hitelkeret rendelkezésre tartási ideje került meghosszabbításra 2020. december 31. napjáról 2021. december 31. napjára.

A már megkötött hitelszerződések miatt a kapcsolattartás, adatszolgáltatás a hitelező K & H Bank Zrt-vel folyamatos.

2019. évben is feladat volt a gyermekétkeztetés biztosításának kötelezettsége. A feladat Kiskőrös város területén működő állami és önkormányzati fenntartású oktatási intézmények tanulói közétkezési térítési díjainak – óvodák és a saját bölcsőde kivételével – számlázása, begyűjtése, összesítése, befizetése, a szolgáltatónál az étkeztetés megrendelése. Havi szinten átlagosan 444 fő gyermek étkeztetésének fenti feladatait látjuk el (Bem Iskola 146 fő napközi, 157 fő menza; Speciális Iskola 81 fő napközi, 8 fő menza; Wattay Szakközép -és szakiskola 43 fő menza, kollégium 8 fő, Tarkabarka Családi Napközi Egyesület 1 fő).

2020. évben is feladat volt a gyermekétkeztetés biztosításának kötelezettsége. A feladat Kiskőrös város területén működő állami és önkormányzati fenntartású oktatási intézmények tanulói közétkezési térítési díjainak – óvodák és a saját bölcsőde kivételével – számlázása, begyűjtése, összesítése, befizetése, a szolgáltatónál az étkeztetés megrendelése. Havi szinten átlagosan 298 fő gyermek étkeztetésének fenti feladatait látjuk el (Bem Iskola 93 fő napközi, 116 fő menza; Speciális Iskola 53 fő napközi, 5 fő menza; Wattay Szakközép -és szakiskola 24 fő menza, kollégium 4 fő, Tarkabarka Családi Napközi Egyesület 3 fő).

2020. évben a gyermekétkeztetés területén nagy kihívást jelentett a pandémiás helyzetben a térítési díjak készpénzben történő beszedése – annak ellenére, hogy az ellátotti létszám a 67%-ra csökkent az online oktatás miatt -, ezért próbáljuk a szülőket az átutalásos és a bankkártyás fizetés irányába terelni. A befolyó térítési díjak egyszerűbb követhetősége érdekében a gyermekétkeztetés céljára külön alszámla került megnyitásra.

**Helyi Választási Iroda**

Magyarország Köztársasági Elnöke 2019. május 26. napjára tűzte ki az Európai Parlament tagjainak választását, 2019. október 13. napjára pedig a helyi önkormányzati képviselők és polgármesterek, valamint a nemzetiségi önkormányzati képviselők választását.

A Helyi Választási Iroda legfőbb feladata a szavazás napját megelőzően a központi szavazóköri névjegyzék továbbvezetése, amelynek része

• a választópolgár kérelmére akadálymentes szavazóhelyiséggel rendelkező szavazókör választói névjegyzékébe történő áthelyezése,

• a választópolgár részre, egészségi állapota vagy fogva tartása miatti kérelmére mozgóurna biztosítása, a mozgóurnát kérők jegyzékének vezetése,

• átjelentkezéssel (a szavazás napján Magyarország területén, de lakcíme szerinti szavazókörtől eltérő helyen tartózkodik) szavazni kívánó választópolgár kérelmének feldolgozása,

• külképviseleti névjegyzék (a szavazás napján külföldön tartózkodik, EU parlamenti választás esetén) vezetése,

• szavazatszámláló bizottsági tag és jegyzőkönyvvezető kérelmének feldolgozása.

A Helyi Választási Irodának a szavazás napján a szavazókörökben működő szavazatszámláló bizottságok munkájának szakmai segítése – a szavazókörbe delegált jegyzőkönyvvezető útján – mellett a napközbeni jelentések, események és szavazóköri jegyzőkönyvek informatikai rendszerben történő feldolgozása, azok eredetben és határidőben történő átadása a felettes választási iroda részére jelentette a fő feladatot.

**Kiskőrös, 2021. december 06.**

**dr. Turán Csaba sk.**

**jegyző**